2007R0718 — SK — 21.11.2015 — 005.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (ES) č. 718/2007

z 12. júna 2007,

ktorým sa vykonáva nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA)

OBSAH Čast' I Spoločné ustanovenia Hlava I Zásady a všeobecný rámec pomoci Kapitola I Predmet úpravy a zásady Kapitola II Všeobecný rámec pre vykonávanie Hlava II Spoločné vykonávacie pravidlá Kapitola I Zásady Kapitola II Riadiace a kontrolné systémy Oddiel 1 Decentralizované hospodárenie Oddiel 2 Iné formy hospodárenia Kapitola III Finančný príspevok Európskeho spoločenstva Kapitola IV Finančné hospodárenie Oddiel 1 Rozpočtové záväzky Oddiel 2 Pravidlá decentralizovaného hospodárenia Oddiel 3 Pravidlá centralizovaného a spoločného hospodárenia Kapitola V Hodnotenie a monitorovanie Kapitola VI Propagácia a zviditel'nenie Čast' II Osobitné ustanovenia Hlava I Zložka prechodná pomoc a budovanie inštitúcií Kapitola I Predmet pomoci a oprávnenost' Kapitola II Príprava programov Kapitola III Vykonávanie Oddiel 1 Rámec pre vykonávanie a zásady Oddiel 2 Finančné hospodárenie Oddiel 3 Hodnotenie a monitorovanie Hlava II Zložka cezhraničná spolupráca Kapitola I Predmet pomoci a oprávnenost' Kapitola II Príprava programov Oddiel 1 Programy Oddiel 2 Činnosti Kapitola III Vykonávanie Oddiel 1 Všeobecné ustanovenia Oddiel 2 Cezhraničné programy medzi prijímajúcimi krajinami a členskými štátmi Oddiel 3 Cezhraničné programy medzi prijímajúcimi krajinami Hlava III Zložka regionálny rozvoj a zložka rozvoj l'udských zdrojov Kapitola I Predmet pomoci a oprávnenost' Oddiel 1 Zložka regionálny rozvoj Oddiel 2 Zložka rozvoj l'udských zdrojov Kapitola II Príprava programov Kapitola III Vykonávanie Oddiel 1 Všeobecné pravidlá Oddiel 2 Finančné hospodárenie Oddiel 3 Hodnotenie a monitorovanie Hlava IV Zložka rozvoj vidieka Kapitola I Predmet pomoci a oprávnenost' Oddiel 1 Predmet pomoci Oddiel 2 Všeobecné požiadavky pre oprávnenost' a intenzitu pomoci Oddiel 3 Oprávnenost' a osobitné požiadavky pre pomoc v rámci prioritnej osi 1 Oddiel 4 Oprávnenost' a osobitné požiadavky v rámci prioritnej osi 2 Oddiel 5 Oprávnenost' a osobitné požiadavky v rámci prioritnej osi 3 Oddiel 6 Technická pomoc Kapitola II Príprava programov Kapitola III Vykonávanie Oddiel 1 Zásady a finančné hospodárenie Oddiel 2 Hodnotenie a monitorovanie Čast' III Záverečné ustanovenia Príloha Akreditačné kritériá







KOMISIA EURÓPSKYCH SPOLOČENSTIEV, so zretel'om na Zmluvu o založení Európskeho spoločenstva, so zretel'om na nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) ( 1 ), najmä jeho článok 3 ods. 3, ked'že: (1) Účelom nariadenia (ES) č. 1085/2006 (d'alej len „nariadenie IPA“) je poskytovat' prijímajúcim krajinám predvstupovú pomoc a podporu pri ich prechode z kategórie krajín zaradených do prílohy II do kategórie krajín zaradených do prílohy I uvedeného nariadenia až do ich členstva v Európskej únii. (2) Vzhl'adom na to, že nariadenie IPA je jediným predvstupovým nástrojom na obdobie rokov 2007 až 2013, pravidlá prípravy programov a poskytovania pomoci, ktoré sú v ňom uvedené, je potrebné zmodernizovat' a zlúčit' do jedného vykonávacieho nariadenia zahŕňajúceho všetkých pät' zložiek stanovených v nariadení IPA (d'alej len „zložky IPA“). (3) Pre zabezpečenie súdržnosti, spolupráce a účinnosti, najmä v súvislosti s akčným plánom Komisie na vytvorenie integrovaného rámca vnútornej kontroly, sa podl'a nariadenia IPA vyžadujú spoločné pravidlá vykonávania pomoci pre všetkých pät' zložiek IPA. Je však potrebné zohl'adnit' špecifické aspekty jednotlivých zložiek IPA. (4) Je potrebné zohl'adnit' aj sociálno-ekonomické, kultúrne a politické rozdiely medzi prijímajúcimi krajinami, ked'že v ich dôsledku je potrebný osobitný prístup a diferencovaná podpora v závislosti od postavenia krajiny ako kandidátskej alebo potenciálnej kandidátskej krajiny, v závislosti od politického a hospodárskeho kontextu, absorpčných kapacít a kapacít hospodárenia. (5) Pomoc poskytovaná podl'a nariadenia IPA by mala byt' v súlade s politikami a akciami Spoločenstva v oblasti vonkajšej pomoci. (6) Je potrebné, aby pomoc patrila do rámca stanoveného v článku 2 nariadenia IPA. Ciel'om pomoci by mala byt' podpora rozličných opatrení pre budovanie inštitúcií vo všetkých prijímajúcich krajinách. Mala by byt' zameraná na podporu demokratických inštitúcií a právneho štátu, reformy verejnej správy, uskutočnenia ekonomických reforiem, dodržiavania l'udských práv, ako aj práv menšín, podporu rovnosti pohlaví a nediskriminácie, podporu občianskych práv a rozvoj občianskej spoločnosti, podporu regionálnej spolupráce, ako aj zmierovania a obnovy, a mala by prispievat' k trvalo udržatel'nému rozvoju a zníženiu chudoby v týchto krajinách, ako aj k vysokej úrovni ochrany životného prostredia. (7) Pomoc pre kandidátske krajiny by sa naviac mala zamerat' na prijímanie a implementáciu acquis communautaire v plnom rozsahu a dodržiavanie prístupových kritérií. Mala by im takisto pomôct' pri príprave programov, riadení a vykonávaní Európskeho fondu pre regionálny rozvoj, Kohézneho fondu, Európskeho sociálneho fondu a Fondu rozvoja vidieka, ku ktorým budú mat' prístup po vstupe. (8) Pomoc pre potenciálne kandidátske krajiny by mala podporit' určitý stupeň harmonizácie s acquis communautaire a priblíženie sa prístupovým kritériám, ako aj operácie, ktoré sú svojou povahou podobné operáciám prístupným kandidátskym krajinám v rámci zložiek IPA týkajúcim sa regionálneho rozvoja, rozvoja l'udských zdrojov a rozvoja vidieka. (9) Pre zaručenie konzistencie, komplementarity a koncentrácie pomoci je potrebné na úrovni viacročného plánovania podl'a článku 6 nariadenia IPA zabezpečit' súdržnost' a koordináciu akcií vykonávaných v jednotlivých krajinách v rámci rozličných zložiek IPA. (10) Komisia a prijímajúce krajiny by mali podpísat' rámcové dohody, v ktorých sa stanovia zásady ich spolupráce podl'a tohto nariadenia. (11) Je potrebné jednoznačne určit', ktoré metódy hospodárenia stanovené v nariadení Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzt'ahujú na všeobecný rozpočet Európskych spoločenstiev ( 2 ), sa uplatňujú na jednotlivé zložky podl'a nariadenia IPA. (12) Ked'že nariadenie IPA upravuje poskytovanie pomoci v predvstupovom procese, pri jej vykonávaní by sa podl'a možností malo použit' decentralizované hospodárenie s finančnými prostriedkami vzhl'adom na posilnenú kontrolu hospodárenia s pomocou zo strany prijímajúcich krajín. V prípade potreby by však mala existovat' možnost' uplatňovat' centralizované, spoločné a zdiel'ané hospodárenie. (13) Pri decentralizovanom hospodárení je potrebné jednoznačne vymedzit' príslušné úlohy Komisie a prijímajúcich krajín, ako aj na nich požiadavky. Ustanovenia týkajúce sa prijímajúcich krajín by sa mali zahrnút' do rámcových, sektorových alebo finančných dohôd. (14) Je potrebné stanovit' podrobné pravidlá pre finančné hospodárenie s prostriedkami podl'a nariadenia IPA, podl'a ktorých sa bude pri vykonávaní pomoci uplatňovat' určitá metóda hospodárenia. Povinnosti prijímajúcich krajín v tomto ohl'ade by sa mali stanovit' v rámcových, sektorových alebo finančných dohodách. (15) Podl'a nariadenia IPA by sa mala pomoc, okrem všeobecného hodnotenia upraveného v článku 22, pravidelne monitorovat' a hodnotit'. Osobitné monitorovacie výbory by mali hodnotit' najmä programy a pravidelne by sa malo dohliadat' aj na celkové vykonávanie pomoci podl'a nariadenia IPA. (16) Zviditel'nenie programov pomoci IPA a ich vplyvu na občanov prijímajúcich krajín má zásadný význam pre zaistenie toho, aby bola verejnost' informovaná o akciách EÚ a aby sa vytvoril ucelený obraz o príslušných opatreniach vo všetkých prijímajúcich štátoch v súlade s akčným plánom Komisie „Komunikácia o Európe“, Bielou knihou Komisie o európskej komunikačnej politike a Komunikačnou stratégiou pre rozširovanie na roky 2005 až 2009. (17) Ked'že nariadenie IPA sa uplatňuje od 1. januára 2007, pravidlá Komisie na jeho vykonávanie by sa mali takisto uplatňovat' od tohto dátumu. (18) Opatrenia stanovené v tomto nariadení sú v súlade so stanoviskom výboru IPA, ked'že: PRIJALA TOTO NARIADENIE:







ČASŤ I

SPOLOČNÉ USTANOVENIA







HLAVA I

ZÁSADY A VŠEOBECNÝ RÁMEC POMOCI







KAPITOLA I

Predmet úpravy a zásady

Článok 1

Predmet úpravy

Toto nariadenie upravuje vykonávacie pravidlá pre poskytovanie predvstupovej pomoci Spoločenstva stanovenej v nariadení Rady (ES) č. 1085/2006 (IPA) (d'alej len „nariadenie IPA“).

Článok 2

Vymedzenie pojmov

Na účely tohto nariadenia sa uplatňujú tieto vymedzenia pojmov:

1. „prijímajúca krajina“: ktorákol'vek krajina uvedená v prílohe I a II k nariadeniu IPA;

2. „balík pre rozšírenie“: súbor dokumentov, ktoré Komisia každoročne predkladá Rade a Európskemu parlamentu a ktorého strategická a politická čast' pozostáva z prípadných revízií dokumentov k partnerstvám pre vstup a európskym partnerstvám, z pravidelných správ o jednotlivých štátoch a strategických dokumentov Komisie; tento balík je doplnený aj o viacročný orientačný finančný rámec;

3. „rámcová dohoda“: dohoda uzatvorená medzi Komisiou a prijímajúcou krajinou, ktorá sa vzt'ahuje na všetky zložky IPA a stanovuje zásady spolupráce medzi prijímajúcim štátom a Komisiou podl'a tohto nariadenia;

4. „sektorová dohoda“: dohoda o osobitnej zložke IPA uzatvorená podl'a potreby medzi Komisiou a prijímajúcou krajinou a obsahujúca osobitné ustanovenia, ktoré je potrebné dodržiavat' a ktoré nie sú stanovené v rámcovej dohode pre konkrétny štát alebo vo finančných dohodách;

5. „finančná dohoda“: ročná alebo viacročná dohoda uzatvorená medzi Komisiou a prijímajúcou krajinou po finančnom rozhodnutí Komisie, ktorým sa schval'uje príspevok Spoločenstva na program alebo operáciu, ktoré patria do pôsobnosti tohto nariadenia;

6. „nezrovnalost'“: akékol'vek porušenie ustanovení platných predpisov a zmlúv v dôsledku konania alebo opomenutia hospodárskeho subjektu, ktoré spôsobuje alebo by mohlo spôsobit' ujmu na všeobecnom rozpočte Európskej únie, a to zat'ažením všeobecného rozpočtu neoprávnenou výdavkovou položkou;

7. „rozpočtový rok“ obdobie od 1. januára do 31. decembra;

8. „konečný príjemca“ orgán alebo spoločnost', verejná alebo súkromná, zodpovedná za začatie alebo začatie a vykonávanie operácií. V súvislosti so schémami pomoci sú konečnými príjemcami verejné alebo súkromné spoločnosti, ktoré realizujú konkrétne projekty a prijímajú pomoc z verejných zdrojov;

9. „príspevok spoločenstva“: čast' oprávnených výdavkov, ktorú financuje Spoločenstvo;

10. „euro účet“: úročený bankový účet, ktorý otvorí národný fond vo finančnej inštitúcii alebo finančnom orgáne v mene prijímajúcej krajiny a na jej zodpovednost' za účelom prijímania platieb od Komisie;

11. „verejné výdavky“: akýkol'vek príspevok z verejných zdrojov na financovanie operácií, ktorý pochádza z Európskeho spoločenstva alebo rozpočtu verejných orgánov prijímajúcej krajiny, a akýkol'vek príspevok na financovanie operácií, ktorý pochádza z rozpočtu verejnoprávneho subjektu alebo združení jedného alebo viacerých regionálnych alebo miestnych orgánov alebo verejnoprávnych subjektov;

12. „celkové výdavky“: verejné výdavky a akýkol'vek súkromný príspevok na financovanie operácií.

Článok 3

Zásady pomoci

Komisia zabezpečí, aby sa v súvislosti s pomocou podl'a nariadenia IPA uplatňovali tieto zásady:

— pri poskytovaní pomoci sa rešpektujú zásady súdržnosti, komplementarity, koordinácie, partnerstva a koncentrácie,

— pomoc je v súlade s politikami EÚ a podporuje harmonizáciu s acquis communautaire,

— pri poskytovaní pomoci sa dodržiavajú rozpočtové zásady stanovené v nariadení Rady (ES, Euratom) č. 1605/2002,

— pomoc musí byt' v súlade s potrebami určenými v procese rozširovania a absorpčnou kapacitou prijímajúcej krajiny, berie do úvahy aj nadobudnuté skúsenosti,

— podpora toho, aby prijímajúca krajina mala kontrolu nad prípravou programov a vykonávaním pomoci a zabezpečenie primeraného zviditel'nenia intervencie EÚ,

— operácie sa náležite pripravujú a majú jednoznačné a preukázatel'né ciele, ktoré sa majú dosiahnut' v stanovenej lehote,

— počas jednotlivých štádií vykonávania pomoci sa zabraňuje akékol'vek diskriminácii na základe pohlavia, rasového alebo etnického pôvodu, náboženstva alebo viery, zdravotného postihnutia, veku alebo sexuálnej orientácie,

— ciele predvstupovej pomoci sa dosahujú v rámci udržatel'ného rozvoja a podpory ochrany a zlepšovania životného prostredia ako ciel'a Spoločenstva.

Článok 4

Priority pomoci

Pomoc pre konkrétnu prijímajúcu krajinu vychádza z priorít, ktoré sú stanovené v týchto dokumentoch:

— európske partnerstvo,

— partnerstvo pre vstup,

— národný program pre prijatie acquis,

— správy a strategické dokumenty obsiahnuté v ročnom balíku pre rozšírenie Komisie,

— dohody o stabilizácii a pridružení,

— negociačný rámec.

Prihliada sa aj na priority stanovené v národných stratégiách, pokial' sú v súlade s predvstupovými ciel'mi a rámcom nariadenia IPA.







KAPITOLA II

Všeobecný rámec pre vykonávanie

Článok 5

Dokumenty o viacročnom orientačnom plánovaní

1. Dokument o viacročnom orientačnom plánovaní zabezpečuje potrebnú súdržnost' a komplementaritu medzi zložkami IPA v konkrétnej prijímajúcej krajine. Mal by byt' v súlade najmä so zásadami stanovenými v článku 9.

2. Podl'a ustanovení článku 20 ods. 3 nariadenia IPA a v súvislosti s konzultáciami podl'a článku 6 ods. 1 toho istého nariadenia sa Komisia usiluje poskytnút' príslušným zainteresovaným subjektom vrátane členských štátov dostatočný časový priestor na predloženie stanovísk k týmto dokumentom.

3. Dokumenty o viacročnom orientačnom plánovaní pre každú konkrétnu krajinu obsahujú:

a) všeobecné súvislosti spolu so stručným opisom procesu konzultácií s prijímajúcou krajinou, ako aj v rámci prijímajúcej krajiny;

b) opis ciel'ov spolupráce Európskej únie v dotknutej krajine;

c) súhrnné vyhodnotenie problémov, potrieb a relatívnej dôležitosti priorít pomoci;

d) v prípade potreby prehl'ad o predchádzajúcej a aktuálnej spolupráci Európskej únie vrátane analýzy potrieb a absorpčnej kapacity, získaných skúseností a relevantných činností ostatných donorov;

e) pri každej zložke opis toho, ako je súhrnné vyhodnotenie uvedené pod písmenom c) pretransformované do strategických rozhodnutí, opis hlavných oblastí vybraných v dotknutej krajine pre poskytnutie pomoci a opis očakávaných výsledkov;

f) orientačné finančné rozdelenie pre hlavné oblasti intervencie podl'a jednotlivých zložiek IPA.

4. Regionálne a horizontálne programy môžu byt' upravené v samostatných a špecifických dokumentoch o viacročnom orientačnom plánovaní pre viacerých príjemcov.

Článok 6

Viacročné alebo ročné programy

1. Dokumenty o viacročnom orientačnom plánovaní sa v závislosti od zložky vykonávajú prostredníctvom viacročných alebo ročných programov stanovených v článku 7 nariadenia IPA.

2. Viacročné alebo ročné programy sú predmetom dokumentov, ktoré predkladá prijímajúca krajina alebo ich v prípade regionálnych a horizontálnych programov vypracúva Komisia. Schval'uje ich Komisia. Programy obsahujú koherentný súbor prioritných osí, všetkých vhodných opatrení alebo operácií a opis finančných príspevkov, ktoré sú potrebné na vykonanie stratégií určených v dokumentoch o viacročnom orientačnom plánovaní.

Programy sú rozdelené podl'a prioritných osí, ktoré stanovujú jednotlivé súhrnné ciele a ktoré sa v závislosti od zložky IPA vykonávajú prostredníctvom opatrení alebo priamo prostredníctvom operácií. Opatrenia môžu byt' d'alej rozdelené na operácie.

Operácie pozostávajú z projektu alebo skupiny projektov, ktoré vykonáva Komisia alebo začne, alebo začne a vykonáva jeden alebo viacerí koneční príjemcovia a ktoré umožňujú dosiahnut' ciele opatrenia a/alebo prioritnej osi, ku ktorej sa vzt'ahujú.

3. Podl'a článku 20 nariadenia IPA sa v procese prípravy programov uskutočňujú konzultácie so zainteresovanými subjektmi vrátane členských štátov v súlade s ustanoveniami časti II. Komisia a/alebo prijímajúca krajina sa im usilujú poskytnút' dostatočný časový priestor na predloženie stanovísk v tejto súvislosti.

Článok 7

Rámcové dohody a sektorové dohody

1. Komisia a prijímajúca krajina uzatvoria rámcovú dohodu, v ktorej stanovia a dohodnú sa na pravidlách spolupráce v oblasti finančnej pomoci ES určenej prijímajúcej krajine. Rámcová dohoda môže byt' v prípade potreby doplnená sektorovou dohodou alebo sektorovými dohodami, ktoré upravujú osobitné ustanovenia pre jednotlivé zložky.

2. Prijímajúcej krajine možno poskytnút' pomoc podl'a nariadenia IPA až po uzatvorení a nadobudnutí platnosti rámcovej dohody uvedenej v odseku 1.

Ak bola s prijímajúcou krajinou uzatvorená sektorová dohoda, pomoc podl'a nariadenia IPA možno poskytnút' len v rámci príslušnej zložky IPA tejto sektorovej dohody a až po nadobudnutí platnosti rámcovej dohody alebo sektorovej dohody.

Odchylne od ustanovení prvého pododseku platí, že ak nedôjde k uzavretiu rámcovej dohody alebo ak platná rámcová dohoda uzatvorená podl'a nariadení Rady (EHS) č. 3906/89 ( 3 ), (ES) č. 1267/1999 ( 4 ), (ES) č. 1268/1999 ( 5 ), (ES) č. 2500/2001 ( 6 ) alebo (ES) č. 2666/2000 ( 7 ) neobsahuje aspoň ustanovenia uvedené v odseku 3, tieto ustanovenia sa uvedú vo finančných dohodách.

3. Rámcová dohoda obsahuje najmä ustanovenia o:

a) všeobecných pravidlách finančnej pomoci Spoločenstva;

b) vytvorení potrebných riadiacich štruktúr a orgánov uvedených v článkoch 21, 32 a 33 a d'alších príslušných osobitných subjektov;

c) spoločných povinnostiach uvedených štruktúr, orgánov a subjektov v súlade so zásadami uvedenými v článkoch 22, 23, 24, 25, 26, 28 a 29;

d) požiadavkách na kontrolu a podmienkach pre: i) akreditáciu a monitorovanie akreditácie národného povol'ujúceho úradníka príslušným akreditačným úradníkom v súlade so zásadami stanovenými v článkoch 11, 12 a 15; ii) akreditáciu a monitorovanie akreditácie operačnej štruktúry príslušným akreditačným úradníkom v súlade so zásadami stanovenými v článkoch 11, 13 a 16; iii) prenesenie riadiacich právomocí Komisiou v súlade so zásadami stanovenými v článkoch 11, 14 a 17;

e) vypracovaní výročného vyhlásenia o vierohodnosti národným povol'ujúcim úradníkom podl'a článku 27;

f) pravidlách verejného obstarávania v súlade s nariadením Rady (ES, Euratom) č. 1605/2002 a nariadením Komisie (ES, Euratom) č. 2342/2002 ( 8 ), ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002;

g) ukončení programov podl'a článkov 47 a 56;

h) vymedzení pojmu nezrovnalost' v súlade s článkom 2, pojmu podvod a pojmov aktívna a pasívna korupcia tak, aby boli v súlade s ich vymedzením v právnych predpisoch Spoločenstva; povinnosti prijímajúcej krajiny prijat' potrebné preventívne opatrenia proti aktívnej a pasívnej korupcii, opatrenia proti podvodu a nápravné opatrenia; opatreniach pre vymáhanie finančných prostriedkov v prípade nezrovnalosti alebo podvodu;

i) spätnom vymáhaní a finančných opravách a úpravách v súlade s článkami 49 a 50;

j) pravidlách pre dohl'ad, kontrolu a audit, ktoré vykonáva Komisia a Európsky dvor audítorov;

k) predpisoch týkajúcich sa daní, ciel a iných poplatkov;

l) požiadavkách na informovanie a propagáciu.

4. V prípade potreby možno uzatvorit' sektorovú dohodu o osobitnej zložke IPA, ktorá dopĺňa rámcovú dohodu. Bez toho, aby boli dotknuté ustanovenia rámcovej dohody, sektorová dohoda obsahuje podrobné a osobitné ustanovenia o hospodárení, hodnotení a kontrole v rámci dotknutej zložky.

5. Rámcová dohoda sa v konkrétnej prijímajúcej krajine uplatňuje na všetky finančné dohody podl'a článku 8.

Ak existuje sektorová dohoda týkajúca sa konkrétnej zložky, uplatňuje sa na všetky finančné dohody uzatvorené v rámci tejto zložky.

Článok 8

Finančné rozhodnutia a dohody

1. Rozhodnutia Komisie, ktorými sa prijímajú viacročné alebo ročné programy, spĺňajú požiadavky stanovené pre finančné rozhodnutia v súlade s článkom 75 ods. 2 nariadenia (ES, Euratom) č. 1605/2002.

2. Ak to finančné rozhodnutie vyžaduje, Komisia a dotknutá prijímajúca krajina uzatvoria finančnú dohodu. Finančné rozhodnutia sa môžu uzatvárat' na jeden rok alebo na viacročné obdobie v súlade s článkom 39.

3. Každý program tvorí neoddelitel'nú súčast' finančnej dohody.

4. Finančné dohody obsahujú:

a) ustanovenia, ktorými prijímajúca krajina prijíma pomoc Spoločenstva a súhlasí s pravidlami a postupmi pre vyplácanie tejto pomoci;

b) podmienky hospodárenia s pomocou vrátane určenia príslušných metód a zodpovednosti za vykonávanie ročných alebo viacročných programov a/alebo operácií;

▼M1

c) ustanovenia súvisiace s vytvorením a pravidelnou aktualizáciou plánu prijímajúcou krajinou spolu s uvedením orientačných ukazovateľov a lehôt pre dosiahnutie decentralizácie bez ex ante kontroly vykonávanej Komisiou, ako sa uvádza v článkoch 14 a 18; tieto ustanovenia sú potrebné len pre tie zložky alebo programy, v prípade ktorých sa v rozhodnutí Komisie o prenesení riadiacich právomocí, ako sa uvádza v článku 14, stanovuje ex ante vykonávanie kontrol zo strany Komisie.

▼B







HLAVA II

SPOLOČNÉ VYKONÁVACIE PRAVIDLÁ







KAPITOLA I

Zásady

Článok 9

Súdržnost' vykonávania pomoci

1. Pomoc poskytovaná na základe nariadenia IPA je konzistentná a koordinovaná v rámci zložiek IPA na úrovni plánovania aj prípravy programov.

2. Je potrebné zamedzit' prekrývanie medzi akciami financovanými v rámci rôznych zložiek a výdavky možno financovat' len v rámci jednej operácie.

Článok 10

Všeobecné pravidlá pre vykonávanie pomoci

1. Pokial' nie je inak stanovené v odsekoch 2, 3 a 4, v súlade s článkom 53c nariadenia (ES, Euratom) č. 1605/2002 a príslušných ustanovení zmlúv ES sa pri vykonávaní pomoci podl'a nariadenia IPA uplatňuje decentralizované hospodárenie, pri ktorom Komisia prenesie riadenie niektorých akcií na prijímajúcu krajinu, ale ponechá si celkovú konečnú zodpovednost' za plnenie všeobecného rozpočtu.

Na účely poskytovania pomoci podl'a nariadenia IPA decentralizované hospodárenie platí aspoň pre verejnú sút'až, uzatváranie zmlúv a platby.

Pri decentralizovanom hospodárení sa operácie vykonávajú v súlade s ustanoveniami článku 53c nariadenia (ES, Euratom) č. 1605/2002.

2. Centralizované hospodárenie vymedzené v článku 53a nariadenia (ES, Euratom) č. 1605/2002 možno použit' v rámci zložky prechodná pomoc a budovanie inštitúcií, najmä pri regionálnych a horizontálnych programoch, a v rámci zložky cezhraničná spolupráca. Možno ho použit' aj pri technickej pomoci v rámci ktorejkol'vek zložky IPA.

Pri centralizovanom hospodárení sa operácie vykonávajú v súlade s ustanoveniami článkov 53 písm. a), 53a a 54 až 57 nariadenia (ES, Euratom) č. 1605/2002.

3. Spoločné hospodárenie vymedzené v článku 53d nariadenia (ES, Euratom) č. 1605/2002 možno použit' v rámci zložky prechodná pomoc a budovanie inštitúcií pri programoch s účast'ou medzinárodných organizácií, najmä pri regionálnych a horizontálnych programoch.

Pri spoločnom hospodárení s medzinárodnými organizáciami sa operácie vykonávajú v súlade s ustanoveniami článkov 53 písm. c) a 53d nariadenia (ES, Euratom) č. 1605/2002.

4. Zdiel'ané hospodárenie vymedzené v článku 53b nariadenia (ES, Euratom) č. 1605/2002 možno použit' v rámci zložky cezhraničná spolupráca pri cezhraničných programoch s účast'ou členských štátov.

Pri zdiel'anom hospodárení sa operácie vykonávajú v súlade s ustanoveniami článkov 53 písm. b), 53b a ustanoveniami hlavy II druhej časti nariadenia (ES, Euratom) č. 1605/2002.







KAPITOLA II

Riadiace a kontrolné systémy







Oddiel 1

Decentralizované hospodárenie







Pododdiel 1

Akreditácia a prenesenie riadiacich právomocí

Článok 11

Spoločné požiadavky

1. Pred prenesením riadiacich právomocí na prijímajúcu krajinu, vzt'ahujúcich sa na zložku, program alebo opatrenie, Komisia posudzuje to, či dotknutá krajina spĺňa podmienky podl'a článku 56 ods. 2 nariadenia (ES, Euratom) č. 1605/2002, najmä pokial' ide o vytvorené riadiace a kontrolné systémy, a či existuje platná akreditácia podl'a článkov 12 a 13.

2. Na tieto účely sa prostredníctvom riadiacich a kontrolných systémov vytvorených v prijímajúcej krajine stanovia účinné kontroly aspoň v tých oblastiach, ktoré sú uvedené v prílohe. Spoločne s týmto nariadením sa uplatňujú aj ustanovenia o d'alších oblastiach, ktoré boli dohodnuté v sektorových alebo finančných dohodách.

3. Ak bola zodpovednost' za činnost' spojenú s riadením, vykonávaním a kontrolou programov zverená konkrétnym osobám, prijímajúca krajina umožní takým osobám výkon ich povinností spojených s touto zodpovednost'ou, a to aj v takých prípadoch, ak medzi nimi a subjektmi zúčastnenými na takej činnosti neexistujú vzt'ahy nadriadenosti a podriadenosti. Prijímajúca krajina najmä prizná takým osobám právomoc vytvorit' na základe formálnych pracovných dohôd medzi nimi a dotknutými subjektmi:

a) vhodný systém pre výmenu informácií vrátane právomoci vyžadovat' informácie a právo na prístup k dokumentom, prípadne aj právo kontaktovat' pracovníkov na mieste;

b) normy, ktoré treba dodržiavat';

c) postupy, ktoré treba dodržiavat'.

4. Spoločne s týmto nariadením sa pri jednotlivých zložkách uplatňujú aj všetky d'alšie osobitné požiadavky, ktoré boli stanovené v sektorových alebo finančných dohodách.

Článok 12

Akreditácia národného povol'ujúceho úradníka a národného fondu

1. Príslušný akreditačný úradník podl'a článku 24 je zodpovedný za akreditáciu národného povol'ujúceho úradníka podl'a článku 25 ako vedúceho národného fondu v súlade s článkom 25 ods. 2 písm. a) a vzhl'adom na jeho funkciu plnenia povinností podl'a článku 25 ods. 2 písm. b). Akreditácia národného povol'ujúceho úradníka zahŕňa národný fond podl'a článku 26.

2. Pred akreditáciou národného povol'ujúceho úradníka príslušný akreditačný úradník posudzuje, či sú splnené platné požiadavky podl'a článku 11. Splnenie týchto požiadaviek je potvrdené aj stanoviskom externého audítora, ktorý je funkčne nezávislý od ostatných zúčastnených subjektov v riadiacich a kontrolných systémoch. Stanovisko audítora je vypracované na základe posúdenia vykonaného v súlade s medzinárodnými audítorskými štandardmi.

3. Príslušný akreditačný úradník oznámi Komisii akreditáciu národného povol'ujúceho úradníka najneskôr pri oznámení akreditácie prvej operačnej štruktúry podl'a článku 13 ods. 3. Príslušný akreditačný úradník poskytne Komisii všetky požadované relevantné podporné informácie.

4. Príslušný akreditačný úradník bezodkladne informuje Komisiu o všetkých zmenách týkajúcich sa národného povol'ujúceho úradníka alebo národného fondu. Ak zmena ovplyvňuje národného povol'ujúceho úradníka alebo národný fond v súvislosti s platnými požiadavkami podl'a článku 11, príslušný akreditačný úradník zašle Komisii posúdenie vplyvov takej zmeny na platnost' akreditácie. Ak ide o podstatnú zmenu, príslušný akreditačný úradník oznámi Komisii aj svoje rozhodnutie o akreditácii.

Článok 13

Akreditácia operačnej štruktúry

1. Národný povol'ujúci úradník je zodpovedný za akreditáciu operačných štruktúr podl'a článku 28.

2. Pred akreditáciou operačnej štruktúry národný povol'ujúci úradník posudzuje, či dotknutá operačná štruktúra splnila požiadavky podl'a článku 11. Splnenie týchto požiadaviek je potvrdené aj stanoviskom externého audítora, ktorý je funkčne nezávislý od ostatných zúčastnených subjektov v riadiacich a kontrolných systémoch. Stanovisko audítora je vypracované na základe posúdenia vykonaného v súlade s medzinárodnými audítorskými štandardmi.

3. Národný povol'ujúci úradník oznámi Komisii akreditáciu operačných štruktúr a poskytne všetky požadované relevantné podporné informácie spolu s opisom riadiacich a kontrolných systémov.

Článok 14

Prenesenie riadiacich právomocí Komisiou

1. Pred prenesením riadiacich právomocí Komisia preskúma akreditácie podl'a článkov 12 a 13 a posúdi postupy a štruktúry všetkých dotknutých subjektov alebo orgánov v prijímajúcej krajine. To môže zahŕňat' aj kontroly na mieste, ktoré vykonajú útvary Komisie alebo subdodávatel'ská audítorská spoločnost'.

2. Aby Komisia zabezpečila splnenie požiadaviek podl'a článku 11, vo svojom rozhodnutí o prenesení riadiacich právomocí môže stanovit' d'alšie podmienky. Na účely platnosti prenesenia riadiacich právomocí musia byt' tieto podmienky splnené v lehote určenej Komisiou.

3. V rozhodnutí Komisie o prenesení riadiacich právomocí sa stanoví zoznam prípadných ex ante kontrol, ktoré Komisia vykoná v súvislosti s verejnou sút'ažou, vyhlásením výzvy na predkladanie návrhov, uzatváraním zmlúv a poskytovaním grantov. Tento zoznam sa môže odlišovat' v závislosti od zložky alebo programu. Ex ante kontroly sa uplatňujú, v závislosti od zložky alebo programu, pokial' Komisia neumožní decentralizované hospodárenie bez týchto kontrol podl'a článku 18.

4. Komisia môže svojím rozhodnutím pozastavit' alebo odobrat' riadiace právomoci prenesené na osobitné subjekty alebo orgány.

Článok 15

Odobratie alebo pozastavenie akreditácie národnému povol'ujúcemu úradníkovi a národnému fondu

1. Po prenesení riadiacich právomocí Komisiou je príslušný akreditačný úradník zodpovedný za monitorovanie priebežného plnenia požiadaviek, ktoré sa vyžadujú pre ponechanie tejto akreditácie v platnosti a v tejto súvislosti informuje Komisiu o každej podstatnej zmene.

2. Ak niektorá z platných požiadaviek podl'a článku 11 nie je alebo už nie je splnená, príslušný akreditačný úradník pozastaví alebo odoberie akreditáciu národnému povol'ujúcemu úradníkovi a bezodkladne informuje Komisiu o svojom rozhodnutí a jeho dôvodoch. Pred obnovením akreditácie príslušný akreditačný úradník posúdi, či sú uvedené požiadavky opätovne splnené. Splnenie týchto požiadaviek je potvrdené aj stanoviskom externého audítora podl'a článku 12 ods. 2.

3. Ak príslušný akreditačný úradník odoberie alebo pozastaví akreditáciu národnému povol'ujúcemu úradníkovi, uplatňujú sa ustanovenia tohto odseku.

Počas neplatnosti akreditácie Komisia zastaví prevody finančných prostriedkov prijímajúcej krajine.

Počas neplatnosti akreditácie sa zablokujú všetky eurové účty alebo eurové účty pre príslušné zložky a žiadna platba realizovaná národným fondom z eurových účtov, ktoré sú zablokované, sa nepovažuje za oprávnenú na financovanie Spoločenstvom.

Bez toho, aby boli dotknuté d'alšie finančné opravy, Komisia môže voči prijímajúcej krajine urobit' finančné opravy podl'a článku 49 vzhl'adom na predchádzajúce nesplnenie požiadaviek pre prenesenie riadiacich právomocí.

Článok 16

Odobratie alebo pozastavenie akreditácie operačným štruktúram

1. Po prenesení riadiacich právomocí Komisiou je národný povol'ujúci úradník zodpovedný za monitorovanie priebežného plnenia požiadaviek, ktoré sa vyžadujú pre ponechanie tejto akreditácie v platnosti, a v tejto súvislosti informuje Komisiu a príslušného akreditačného úradníka o každej podstatnej zmene.

2. Ak niektorá z platných požiadaviek podl'a článku 11 nie je alebo už nie splnená, národný povol'ujúci úradník odoberie alebo ukončí akreditáciu dotknutej operačnej štruktúre a bezodkladne informuje Komisiu a príslušného akreditačného úradníka o svojom rozhodnutí a jeho dôvodoch.

Pred obnovením akreditácie národný povol'ujúci úradník posúdi, či sú uvedené požiadavky opätovne splnené. Splnenie týchto požiadaviek je potvrdené aj stanoviskom externého audítora podl'a článku 13 ods. 2.

3. Ak národný povol'ujúci úradník odoberie alebo pozastaví akreditáciu operačnej štruktúre, uplatňujú sa ustanovenia tohto odseku.

Po odobratí alebo počas pozastavenia akreditácie operačnej štruktúre Komisia zastaví prevody finančných prostriedkov prijímajúcej krajine, ktoré sú určené pre programy alebo operácie vykonávané touto operačnou štruktúrou.

Bez toho, aby boli dotknuté d'alšie finančné opravy, Komisia môže voči prijímajúcej krajine urobit' finančné opravy podl'a článku 49 vzhl'adom na predchádzajúce nesplnenie požiadaviek a podmienok pre prenesenie riadiacich právomocí.

Počas neplatnosti akreditácie sa žiadne nové právne záväzky, ktoré dotknutá operačná štruktúra prevzala, nepovažujú za oprávnené na financovanie Spoločenstvom.

Národný povol'ujúci úradník je zodpovedný za prijatie príslušných bezpečnostných opatrení vo vzt'ahu k platbám, ktoré uskutočnila dotknutá operačná štruktúra, alebo zmluvám, ktoré podpísala.

Článok 17

Odobratie alebo pozastavenie prenesených riadiacich právomocí

1. Komisia monitoruje dodržiavanie požiadaviek stanovených v článku 11.

2. Bez ohl'adu na rozhodnutie príslušného akreditačného úradníka o ponechaní v platnosti, pozastavení alebo odobratí akreditácie národnému povol'ujúcemu úradníkovi alebo rozhodnutie národného povol'ujúceho úradníka o ponechaní v platnosti, pozastavení alebo odobratí akreditácie operačnej štruktúre Komisia môže kedykol'vek odobrat' alebo pozastavit' prenesené riadiace právomoci, najmä v prípade, ak ktorákol'vek z požiadaviek podl'a článku 11 nie je alebo už nie je splnená.

3. Ak Komisia odoberie alebo pozastaví prenesené riadiace právomoci, uplatňujú sa ustanovenia tohto odseku.

Komisia zastaví prevody finančných prostriedkov prijímajúcej krajine.

Bez toho, aby boli dotknuté d'alšie finančné opravy, Komisia môže voči prijímajúcej krajine urobit' finančné opravy podl'a článku 49 vzhl'adom na predchádzajúce nesplnenie požiadaviek pre prenesenie riadiacich právomocí.

Komisia môže v osobitnom rozhodnutí stanovit' aj d'alšie následky takého pozastavenia alebo odobratia.

Článok 18

Decentralizácia bez ex ante kontrol vykonávaných Komisiou

1. Decentralizácia bez ex ante kontrol vykonávaných Komisiou je ciel'om pri vykonávaní všetkých zložiek IPA, pri ktorých je pomoc vykonávaná na decentralizovanom základe v súlade s článkom 10. Časový rozvrh pre dosiahnutie tohto ciel'a sa môže líšit' v závislosti od dotknutej zložky IPA.

2. Pred upustením od ex ante kontrol, ktoré Komisia stanoví v rozhodnutí o prenesení riadiacich právomocí, posúdi, či sú dotknuté riadiace a kontrolné systémy účinné v súlade s príslušnými predpismi Spoločenstva a vnútroštátnymi predpismi.

3. Komisia monitoruje najmä to, ako prijímajúca krajina vykonáva plán obsiahnutý vo finančnej dohode podl'a článku 8 ods. 4 písm. c), ktorý môže predpokladat' postupné upustenie od rôznych druhov ex ante kontrol.

4. Komisia primerane zohl'adní výsledky, ktoré prijímajúca krajina v tomto smere dosiahla, najmä pri poskytovaní pomoci a negociačnom procese.

Článok 19

Opatrenia proti podvodom

1. Prijímajúca krajina zabezpečí vyšetrovanie a účinné prerokovanie prípadov podozrení z podvodu a nezrovnalostí a fungovanie takého mechanizmu kontroly a predkladania správ, ktorý je rovnocenný s mechanizmom podl'a nariadenia Komisie (ES) č. 1828/2006 ( 9 ). O podozreniach z podvodu alebo nezrovnalosti je Komisia bezodkladne informovaná.

2. Okrem toho prijímajúca krajina prijme všetky primerané opatrenia na prevenciu a boj proti aktívnej alebo pasívnej korupcii v ktorejkol'vek fáze postupu verejného obstarávania alebo udel'ovania grantu alebo počas vykonávania zodpovedajúcich zmlúv.

Článok 20

Audit trail

Národný povol'ujúci úradník zabezpečí, aby boli všetky relevantné informácie vždy k dispozícii na účely dostatočne podrobného audit trailu. Tieto informácie zahŕňajú písomné dôkazy o schválení žiadostí o platby, zaúčtovaní a vyplatení týchto žiadostí, ako aj nakladaní so zálohami, zárukami a dlhmi.







Pododdiel 2

Štruktúry a orgány

Článok 21

Určenie

1. Prijímajúca krajina určí tieto subjekty a orgány:

a) národný koordinátor IPA;

b) strategický koordinátor pre zložku regionálny rozvoj a zložku rozvoj l'udských zdrojov;

c) príslušný akreditačný úradník;

d) národný povol'ujúci úradník;

e) národný fond;

f) operačná štruktúra podl'a zložky IPA alebo programu;

g) audítorský orgán.

2. Prijímajúca krajina v súlade s článkom 56 ods. 2 nariadenia (ES, Euratom) č. 1605/2002 zabezpečí primerané oddelenie funkcií subjektov a orgánov uvedených pod písmenami a) až g) v odseku 1.

3. Komisia prenesie riadiace právomoci na prijímajúcu krajinu v súlade s článkom 14 tohto nariadenia až po tom, ako sa určia a zriadia subjekty a orgány uvedené v odseku 1.

Článok 22

Funkcie a povinnosti národného koordinátora IPA

1. Prijímajúca krajina vymenuje národného koordinátora IPA. Národný koordinátor IPA je štátny zamestnanec vo vysokej funkcii vo vláde alebo v štátnej správe prijímajúcej krajiny, ktorý zabezpečuje celkovú koordináciu pomoci podl'a nariadenia IPA.

2. Národný koordinátor najmä:

a) zabezpečuje partnerstvo medzi Komisiou a prijímajúcou krajinou a úzku súvislost' medzi všeobecným procesom pristúpenia a využívaním pomoci podl'a nariadenia IPA;

b) má celkovú zodpovednost' za: — súdržnost' a koordináciu programov vytvorených podl'a tohto nariadenia, — ročnú prípravu programov pre zložku prechodná pomoc a budovanie inštitúcií na národnej úrovni, — koordináciu účasti prijímajúcej krajiny v príslušných cezhraničných programoch s členskými štátmi a ostatnými prijímajúcimi krajinami, ako aj v nadnárodných, medziregionálnych a prímorských programoch podl'a iných právnych nástrojov Spoločenstva; národný koordinátor IPA môže úlohy spojené s takou koordináciou delegovat' na koordinátora cezhraničnej spolupráce;

c) vypracovanie a po posúdení monitorovacím výborom IPA predloženie ročných a záverečných správ o vykonávaní IPA podl'a článku 61 ods. 3 Komisii spolu s kópiou pre národného povol'ujúceho úradníka.

Článok 23

Funkcie a povinnosti strategického koordinátora

1. Prijímajúca krajina vymenuje strategického koordinátora, ktorý zabezpečuje koordináciu zložky regionálny rozvoj a zložky rozvoj l'udských zdrojov v rámci zodpovednosti národného koordinátora IPA. Strategický koordinátor je subjekt štátnej správy prijímajúcej krajiny, ktorý sa priamo nezúčastňuje na vykonávaní dotknutých zložiek.

2. Strategický koordinátor najmä:

a) koordinuje pomoc poskytnutú v rámci zložky regionálny rozvoj a zložky rozvoj l'udských zdrojov;

b) navrhuje strategický koherenčný rámec podl'a článku 154;

c) zabezpečuje koordináciu medzi sektorovými stratégiami a programami.

Článok 24

Povinnosti príslušného akreditačného úradníka

1. Prijímajúca krajina vymenuje príslušného akreditačného úradníka. Akreditačný úradník je štátny zamestnanec vo vysokej funkcii vo vláde alebo v štátnej správe prijímajúcej krajiny.

2. Príslušný akreditačný úradník je zodpovedný za vydávanie, monitorovanie a pozastavenie alebo odobratie akreditácie národnému povol'ujúcemu úradníkovi a národnému fondu v súlade s článkami 12 a 15.

Článok 25

Funkcie a povinnosti národného povol'ujúceho úradníka

1. Prijímajúca krajina vymenuje národného povol'ujúceho úradníka. Národný povol'ujúci úradník je štátny zamestnanec vo vysokej funkcii vo vláde alebo v štátnej správe prijímajúcej krajiny.

2. Národný povol'ujúci úradník:

a) je vedúcim národného fondu a má celkovú zodpovednost' za finančné hospodárenie s prostriedkami EÚ v prijímajúcej krajine; je zodpovedný za zákonnost' a správnost' podkladových transakcií,

b) je zodpovedný za účinné fungovanie riadiacich a kontrolných systémov podl'a nariadenia IPA.

3. Národný povol'ujúci úradník plní na účely odseku 2 písm. a) najmä tieto úlohy:

a) zabezpečuje správnost' a zákonnost' podkladových transakcií;

b) zostavuje a predkladá Komisii osvedčené výkazy výdavkov a žiadosti o platby, národný povol'ujúci úradník má celkovú zodpovednost' za presnost' žiadostí o platby a za prevody finančných prostriedkov operačným štruktúram a/alebo konečným príjemcom;

c) overuje existenciu a správnost' prvkov spolufinancovania;

d) zabezpečuje zistenie a bezodkladné oznámenie všetkých nezrovnalostí;

e) podl'a ustanovení článku 50 vykonáva potrebné finančné úpravy v súvislosti so zistenými nezrovnalost'ami;

f) slúži ako kontaktné miesto pri zasielaní finančných informácií medzi Komisiou a prijímajúcou krajinou.

4. Národný povol'ujúci úradník plní na účely odseku 2 písm. b) najmä tieto úlohy:

a) je zodpovedný za vydávanie, monitorovanie a pozastavenie alebo odobratie akreditácie operačným štruktúram;

b) zabezpečuje existenciu a účinné fungovanie systémov hospodárenia s pomocou podl'a nariadenia IPA;

c) zabezpečuje efektívnost' a účinnost' systému vnútornej kontroly vo vzt'ahu k hospodáreniu s prostriedkami;

d) podáva správy o riadiacich a kontrolných systémoch;

e) zabezpečuje riadne fungovanie systému podávania správ a informácií;

f) v súlade s článkom 30 ods. 1 prijíma opatrenia nadväzujúce na správy o audite od audítorského orgánu;

g) bezodkladne oznamuje Komisii a v kópii príslušnému akreditačnému úradníkovi všetky podstatné zmeny týkajúce sa riadiacich a kontrolných systémov.

5. V súlade so svojimi povinnost'ami podl'a odseku 2 písm. a) a b) vypracúva národný povol'ujúci úradník ročné vyhlásenie o vierohodnosti podl'a článku 27.

Článok 26

Národný fond

Národný fond je subjekt začlenený do ministerstva prijímajúcej krajiny s centrálnou rozpočtovou právomocou. Národný fond má postavenie centrálneho finančného orgánu a je poverený finančným hospodárením s pomocou podl'a nariadenia IPA v rámci zodpovednosti národného povol'ujúceho úradníka.

Je poverený najmä správou bankových účtov, žiadost'ami o finančné prostriedky od Komisie, schval'ovaním prevodu finančných prostriedkov od Komisie operačným štruktúram alebo konečným príjemcom a podávaním finančných správ Komisii.

Článok 27

Vyhlásenie národného povol'ujúceho úradníka o vierohodnosti

1. V súlade s článkom 25 ods. 5 národný povol'ujúci úradník vypracuje výročné vyhlásenie o hospodárení vo forme vyhlásenia o vierohodnosti, ktoré predloží Komisii do 28. februára každého roku. Kópiu tohto vyhlásenia zašle príslušnému akreditačnému úradníkovi.

2. Vyhlásenie o vierohodnosti sa opiera o závery dohl'adu národného povol'ujúceho úradníka nad riadiacimi a kontrolnými systémami počas celého rozpočtového roka.

3. Vyhlásenie o vierohodnosti sa vypracúva podl'a rámcovej dohody a obsahuje:

a) potvrdenie o účinnom fungovaní riadiacich a kontrolných systémov;

b) potvrdenie o zákonnosti a správnosti podkladových transakcií;

c) informácie o zmenách v systémoch a kontrolách a prvky podporných účtovných informácií.

4. Ak nie sú k dispozícii potvrdenia podl'a odseku 3 písm. a) a b), národný povol'ujúci úradník informuje Komisiu o dôvodoch a prípadných následkoch, ako aj o krokoch prijatých na účelom nápravy tejto situácie a ochrany záujmov Spoločenstva. Kópiu týchto informácií zašle príslušnému akreditačnému úradníkovi.

Článok 28

Funkcie a povinnosti operačnej štruktúry

1. Pre každú zložku IPA alebo program sa zriadi operačná štruktúra, ktorá je poverená riadením a vykonávaním pomoci podl'a nariadenia IPA.

Operačná štruktúra je subjekt alebo skupina subjektov v rámci štátnej správy prijímajúcej krajiny.

2. Operačná štruktúra je zodpovedná za riadenie a vykonávanie príslušného programu alebo programov v súlade so zásadou riadneho finančného hospodárenia. Na tieto účely má niekol'ko funkcií, medzi ktoré patria:

a) vypracúvanie ročných alebo viacročných programov;

b) monitorovanie vykonávania programu a usmerňovanie činnosti sektorového monitorovacieho výboru podl'a článku 59, najmä poskytovaním dokumentov potrebných pre monitorovanie kvality vykonávania programov;

c) vypracúvanie sektorových ročných a záverečných správ o vykonávaní podl'a článku 61 ods. 1 a po ich posúdení sektorovým monitorovacím výborom ich predkladanie Komisii, národnému koordinátorovi IPA a národnému povol'ujúcemu úradníkovi;

d) zabezpečenie toho, že operácie sa pre financovanie a schval'ovanie vyberajú v súlade s platnými kritériami a mechanizmami programov a že sú v súlade s príslušnými predpismi Spoločenstva a vnútroštátnymi predpismi;

e) v súlade s článkom 20 vytvorenie postupov pre zabezpečenie uchovania všetkých dokumentov potrebných pre audit trail;

f) organizovanie verejných sút'aží, postupov udel'ovania grantov konečnému príjemcovi, následného uzatvárania zmlúv, vyplácania platieb a spätného vymáhania prostriedkov od konečného príjemcu;

g) zabezpečenie toho, že všetky subjekty zapojené do vykonávania operácií vedú osobitné účtovníctvo alebo osobitné účtovné kódy;

h) zabezpečenie toho, že národnému fondu a národnému povol'ujúcemu úradníkovi sa poskytujú všetky potrebné informácie o postupoch a overovaniach vykonávaných v súvislosti s výdavkami;

i) vytvorenie, udržiavanie a aktualizácia systému podávania správ a informácií;

j) overovanie, aby sa zabezpečilo, že vykázané výdavky boli skutočne vynaložené v súlade s platnými pravidlami, tovary a služby boli poskytnuté v súlade so schváleným rozhodnutím a žiadosti o platby od konečných príjemcov sú správne; tieto overovania zahŕňajú podl'a potreby administratívne, finančné, technické a vecné aspekty operácií;

k) zabezpečenie vnútorného auditu v rámci svojich jednotlivých subjektov;

l) zabezpečenie podávania správ o nezrovnalostiach;

m) zabezpečenie dodržiavania požiadaviek týkajúcich sa informácií a propagácie.

3. Vedúci subjektov, z ktorých sa skladá operačná štruktúra sú riadne vymenovaní a zodpovední za úlohy pridelené ich príslušným subjektom podl'a článku 11 ods. 3.

Článok 29

Funkcie a povinnosti audítorského orgánu

1. Prijímajúca krajina určí audítorský orgán, ktorý je funkčne nezávislý od ostatných zúčastnených subjektov v riadiacich a kontrolných systémoch a dodržiava medzinárodne uznávané audítorské štandardy. Audítorský orgán je zodpovedný za overenie účinného a riadneho fungovania riadiacich a kontrolných systémov.

2. Pod vedením svojho vedúceho audítorský orgán najmä:

a) v priebehu každého roka vypracuje a plní ročný plán audítorskej činnosti, ktorý zahŕňa audity zamerané na: — efektívne fungovanie riadiacich a kontrolných systémov, — spol'ahlivost' účtovných informácií poskytovaných Komisii. Audítorská činnost' zahŕňa audit vybranej vzorky operácií alebo transakcií a preskúmanie postupov. Ročný plán audítorskej činnosti sa pred začiatkom príslušného roka predkladá národnému povol'ujúcemu úradníkovi a Komisii;

b) predkladá tieto dokumenty: — výročnú správu o audítorskej činnosti podl'a vzoru uvedeného v rámcovej dohode, v ktorej sa uvádzajú zdroje použité audítorským orgánom a súhrn všetkých nedostatkov zistených v riadiacich a kontrolných systémoch alebo v záveroch auditov transakcií, ktoré boli vykonané v súlade s ročným plánom audítorskej činnosti počas predchádzajúceho 12 mesačného obdobia, ktoré končí 30. septembra príslušného roka. Výročná správa o audítorskej činnosti sa zasiela Komisii, národnému povol'ujúcemu úradníkovi a príslušnému akreditačnému úradníkovi do 31. decembra každého roku. Prvá takáto správa zahŕňa obdobie od nadobudnutia účinnosti tohto nariadenia do 30. novembra 2007, — výročné stanovisko podl'a vzoru uvedeného v rámcovej dohode, v ktorom je uvedené, či sú riadiace a kontrolné systémy účinné a v súlade s požiadavkami tohto nariadenia a/alebo iných dohôd uzatvorených medzi Komisiou a prijímajúcou krajinou. Stanovisko sa zasiela Komisii, národnému povol'ujúcemu úradníkovi a príslušnému akreditačnému úradníkovi. Zahŕňa rovnaké obdobie a má rovnaký termín na predloženie ako výročná správa o audítorskej činnosti, — stanovisko k záverečnému výkazu výdavkov, ktoré Komisii predkladá národný povol'ujúci úradník na záver každého programu alebo jeho časti. Záverečný výkaz výdavkov môže podl'a potreby obsahovat' žiadosti o platby vo forme každoročne predkladaných účtov. Stanovisko k záverečnému výkazu výdavkov sa vypracúva podl'a vzoru stanoveného v prílohe k rámcovej dohode. Malo by obsahovat' stanoviská týkajúce sa platnosti žiadosti o záverečnú platbu a správnosti finančných informácií a podl'a potreby by malo byt' podložené záverečnou správou o audítorskej činnosti. Zasiela sa Komisii a príslušnému akreditačnému úradníkovi v rovnakom termíne ako záverečný výkaz výdavkov predkladaný národným povol'ujúcim úradníkom alebo najneskôr do troch mesiacov po predložení uvedeného záverečného výkazu výdavkov.

Ďalšie osobitné požiadavky pre ročný plán audítorskej činnosti a/alebo správy a stanoviská uvedené v písmene b) môžu byt' stanovené v sektorových alebo finančných dohodách.

Vzhl'adom na metodiku audítorskej činnosti, správy a audítorské stanoviská podl'a tohto článku audítorský orgán dodržiava medzinárodné audítorské štandardy, najmä pokial' ide o posúdenie rizika, materialitu auditu a výber vzoriek. Túto metodiku môže Komisia doplnit' o d'alšie pokyny a definície, najmä pokial' ide o všeobecný prístup k výberu vzoriek a úrovni dôvernosti a materiality.

Článok 30

Postup na základe správ audítorského orgánu

1. Po prijatí správ a stanovísk podl'a prvej a druhej zarážky článku 29 ods. 2 písm. b) národný povol'ujúci úradník:

a) rozhodne, či je potrebné zlepšit' riadiace a kontrolné systémy, vyhotoví o tom písomný záznam a zabezpečí včasné vykonanie týchto zlepšení;

b) vykoná všetky potrebné úpravy žiadostí o platby určené Komisii.

2. Komisia sa môže rozhodnút', že na základe týchto správ a stanovísk bud' sama prijme následné opatrenia, napríklad začatím postupu finančnej korekcie, alebo požiada prijímajúcu krajinu o prijatie opatrenia a zároveň informuje o svojom rozhodnutí národného povol'ujúceho úradníka a príslušného akreditačného úradníka.

▼M1

Článok 31

Osobitné subjekty

V rámci celkového rámca vymedzeného štruktúrami a orgánmi podľa článku 21 môžu byť funkcie uvedené v článku 28 zlúčené a pridelené osobitným subjektom v rámci určených operačných štruktúr alebo mimo nich. Toto zlúčenie a pridelenie je v súlade s príslušným oddelením funkcií požadovaným v nariadení (ES, Euratom) č. 1605/2002 a zabezpečuje, že konečnú zodpovednosť za funkcie opísané v uvedenom článku má určená operačná štruktúra. Táto štruktúra sa formálne zakotví v písomných dohodách a podlieha akreditácii národného povoľujúceho úradníka a preneseniu riadiacich právomocí Komisiou.

▼B







Oddiel 2

Iné formy hospodárenia

Článok 32

Štruktúry a orgány pre centralizované alebo spoločné hospodárenie

1. V prípade centralizovaného alebo spoločného hospodárenia prijímajúca krajina určí národného koordinátora IPA, ktorý vykonáva funkciu zástupcu prijímajúcej krajiny vo vzt'ahu ku Komisii. Národný koordinátor IPA zabezpečuje úzke spojenie medzi Komisiou a prijímajúcou krajinou vzhl'adom na všeobecný prístupový proces a predvstupovú pomoc EÚ v rámci IPA.

Národný koordinátor IPA je zodpovedný za koordináciu účasti prijímajúcej krajiny v príslušných cezhraničných programoch s členskými štátmi a ostatnými prijímajúcimi krajinami, ako aj v nadnárodných, medziregionálnych a prímorských programoch podl'a iných právnych nástrojov Spoločenstva. Úlohy spojené s uvedenou zodpovednost'ou môže delegovat' na koordinátora cezhraničnej spolupráce.

2. V prípade zložky cezhraničná spolupráca prijímajúca krajina určí a zriadi operačné štruktúry podl'a ustanovení článku 139.

Článok 33

Štruktúry a orgány pre zdiel'ané hospodárenie

V prípade cezhraničných programov vykonávaných prostredníctvom zdiel'aného hospodárenia s členským štátom sa v jednom z členských štátov, ktoré sa zúčastňujú na tomto cezhraničnom programe, zriadia podl'a článku 102 tieto štruktúry:

— jeden riadiaci orgán,

— jeden certifikačný orgán,

— jeden audítorský orgán.







KAPITOLA III

Finančný príspevok Európskeho spoločenstva

Článok 34

Oprávnenost' výdavkov

1. Pokial' nie je inak stanovené v odseku 2, pri decentralizovanom hospodárení nie sú podpísané zmluvy a dodatky a vzniknuté výdavky a platby uskutočnené vnútroštátnymi orgánmi oprávnené na financovanie podl'a nariadenia IPA skôr, než Komisia prenesie riadiace právomoci na príslušné štruktúry a orgány, bez ohl'adu na akreditácie vykonané príslušným akreditačným úradníkom a národným povol'ujúcim úradníkom.

Posledný deň oprávnenosti výdavkov sa stanoví v časti II alebo podl'a potreby vo finančných dohodách.

2. Technická pomoc na podporu vytvorenia riadiacich a kontrolných systémov môže byt' oprávnená pred prenesením riadiacich právomocí, pokial' ide o výdavky vzniknuté po 1. januári 2007.

▼M1

Vyhlásenie výziev na predkladanie návrhov alebo verejných súťaží môže byť takisto oprávnené na financovanie pred počiatočným prenesením právomocí a po 1. januári 2007, pokiaľ sa toto počiatočné prenesenie právomocí vykoná v lehote stanovenej v doložke o výhrade, ktorá sa pripojí k príslušným operáciám alebo výzvam a – okrem zložky rozvoja vidieka – pokiaľ dotknuté dokumenty Komisia vopred schváli. Výzvy na predkladanie návrhov alebo verejné súťaže sa môžu zrušiť alebo upraviť v závislosti od rozhodnutia o prenesení riadiacich právomocí.

3. Pokiaľ v osobitných ustanoveniach pre každú zložku IPA nie je uvedené inak, nie sú podľa nariadenia IPA na financovanie oprávnené tieto výdavky:

▼B

a) dane, vrátane dane z pridanej hodnoty;

b) clá a dovozné clá alebo iné poplatky;

c) nákup, prenájom alebo lízing pôdy a existujúcich budov;

d) pokuty, peňažné sankcie a výdavky spojené s konaním pred súdom;

▼M2

e) prevádzkové náklady okrem prípadu, že je pre rámcové dohody s medzinárodnými organizáciami stanovené inak;

▼B

f) použité zariadenie;

g) bankové poplatky, náklady na záruky a podobné poplatky;

h) náklady na kurzový prepočet, poplatky a kurzové straty spojené s osobitnými euro účtami pri každej zložke, ako aj iné čisto finančné výdavky;

i) príspevky vo forme vecného plnenia.

4. Na výdavky financované na základe tohto nariadenia sa neposkytuje iné financovanie z rozpočtu Spoločenstva.

Článok 35

Nakladanie s príjmami

1. Príjmy na účely tohto nariadenia zahŕňajú príjmy, ktoré sa získali operáciou počas obdobia jej spolufinancovania, z predaja, prenájmov, služieb, zápisného alebo iných podobných príjmov okrem:

a) príjmov vytvorených počas hospodárskeho cyklu spolufinancovaných investícií v prípade investícií do podnikov;

b) príjmov vytvorených v rámci opatrenia finančného inžinierstva, vrátane rizikového kapitálu a úverových a záručných fondov a lízingu;

c) prípadných príspevkov súkromného sektoru na spolufinancovanie takých operácií, ktoré sú popri verejných príspevkoch uvedené vo finančných plánoch programu.

2. Príjmy vymedzené v odseku 1 predstavujú príjmy, ktoré sa odčítajú od sumy oprávnených výdavkov pre dotknutú operáciu. Najneskôr ku koncu programu sa tieto príjmy odčítajú od oprávnených výdavkov na príslušnú operáciu v celkovej výške alebo pomerne v závislosti od toho, či vznikli v celom rozsahu, alebo len čiastočne pri spolufinancovanej operácii.

3. Tento článok neplatí pre:

— zložku rozvoj vidieka,

▼M1

— zložku regionálny rozvoj.

Článok 36

Vlastníctvo úrokov

Všetky úroky pochádzajúce z euro účtov pre ktorúkoľvek zložku, ktoré boli otvorené národným fondom v prípade decentralizovaného riadenia, sú vo vlastníctve prijímajúcej krajiny. Úroky, ktoré vznikli financovaním programu Spoločenstvom, sa pridelia výlučne tomuto programu, pričom sa považujú za zdroj prijímajúcej krajiny vo forme národného verejného príspevku a vykážu sa Komisii v čase ukončenia programu.

▼B

Článok 37

Financovanie Spoločenstvom

1. Finančný príspevok Spoločenstva na výdavky v rámci viacročných alebo ročných programov sa určí v súlade s rozdelením navrhnutým vo viacročnom orientačnom finančnom rámci podl'a článku 5 nariadenia IPA.

▼M1

2. Pre všetky operácie, na ktoré sa v rámci rôznych zložiek IPA poskytuje pomoc, sa vyžaduje vnútroštátny príspevok a príspevok Spoločenstva, pokiaľ v osobitných ustanoveniach pre každú zložku IPA nie je ustanovené inak.

▼B

Článok 38

Intenzita pomoci a miera príspevku Spoločenstva

1. Príspevok Spoločenstva sa vypočíta pomerne k oprávneným výdavkom pre každú zložku IPA podl'a časti II.

2. Vo finančných rozhodnutiach, ktorými sa prijímajú ročné alebo viacročné programy pre každú zložku IPA, sa stanoví maximálna orientačná výška príspevku Spoločenstva a následne maximálna miera pre každú prioritnú os.







KAPITOLA IV

Finančné hospodárenie







Oddiel 1

Rozpočtové záväzky

Článok 39

Zásady

1. Rozpočtový záväzok zodpovedajúci sume právneho záväzku, ktorý má formu finančnej dohody s dotknutou prijímajúcou krajinou, sa prijíma na základe finančných rozhodnutí o prijatí ročných programov.

2. Finančné rozhodnutia o prijatí viacročných programov môžu stanovit' uzatvorenie viacročných právnych záväzkov, ktoré majú formu finančných dohôd s dotknutou prijímajúcou krajinou.

Rozpočtový záväzok zodpovedajúci sume právneho záväzku je možné v tomto prípade rozložit' na ročné splátky na niekol'ko rokov, ak to stanoví finančné rozhodnutie s prihliadnutím na viacročný orientačný finančný rámec. Príslušné finančné rozhodnutie a finančná dohoda stanovia toto rozloženie v príslušných finančných plánoch.







Oddiel 2

Pravidlá decentralizovaného hospodárenia

Článok 40

Platby

1. Platby príspevku Spoločenstva, ktoré vykonáva Komisia, sa uskutočňujú v rozmedzí prostriedkov, ktoré sú k dispozícii. V prípade viacročných programov sa každá platba pridelí k najstarším otvoreným rozpočtovým záväzkom dotknutej zložky IPA.

2. Platby majú formu predbežného financovania, priebežných platieb a vyplatenia konečného zostatku.

3. Prijímajúca krajina zašle do 28. februára každého roka Komisii predbežnú prognózu jej pravdepodobných žiadostí o platby na aktuálny rozpočtový rok a na nasledujúci rozpočtový rok vo vzt'ahu ku každej zložke IPA alebo programu. Komisia môže požiadat' o prípadnú aktualizáciu tejto prognózy.

4. Výmena údajov o finančných transakciách medzi Komisiou a orgánmi a štruktúrami podl'a článku 21 sa uskutoční podl'a potreby elektronickými prostriedkami prostredníctvom postupov dohodnutých medzi Komisiou a prijímajúcou krajinou.

5. Kombinovaná celková výška predbežného financovania a priebežných platieb neprekročí 95 % príspevku Spoločenstva stanoveného vo finančnom pláne každého programu.

6. Ak sa dosiahne strop uvedený v odseku 5, národný povol'ujúci úradník aj nad'alej zasiela Komisii všetky osvedčené výkazy výdavkov a informácie o vymožených sumách.

▼M1

7. Sumy uvedené v programoch predložených prijímajúcou krajinou, v osvedčených výkazoch výdavkov, v žiadostiach o platby a pri výdavkoch uvedených v správach o vykonávaní sú vyjadrené v eurách. Prijímajúce krajiny prepočítajú výšku výdavkov vynaložených v národnej mene na euro použitím mesačného účtovného výmenného kurzu pre euro stanoveného Komisiou pre mesiac, v ktorom bol výdavok zaevidovaný v účtoch národného fondu alebo príslušnej operačnej štruktúry.

▼B

8. Platby Komisie určené národnému fondu sa uskutočnia na eurový účet v súlade s ustanoveniami článkov 41, 42, 43, 44 a 45 a ustanoveniami rámcových, sektorových alebo finančných dohôd. Pre každý príslušný program IPA, prípadne jednotlivé zložky IPA, sa otvorí jeden eurový účet, ktorý sa používa výlučne pre transakcie súvisiace s týmto programom alebo zložkou.

9. Prijímajúce krajiny zabezpečia, aby koneční príjemcovia dostali celkovú sumu verejného príspevku včas a v plnej výške. Na tieto sumy sa nevzt'ahujú osobitné poplatky alebo iné poplatky s rovnocenným účinkom, v dôsledku ktorých by sa výška týchto súm pre konečných príjemcov znížila.

10. Z prostriedkov Spoločenstva možno financovat' len také výdavky, ktoré konečnému príjemcovi skutočne vznikli a ktoré aj vynaložil. Výdavky vynaložené konečnými príjemcami sú podložené faktúrami s potvrdením o doručení alebo účtovnými dokladmi rovnakej dôkaznej hodnoty alebo inými relevantnými dokladmi, podl'a ktorých, v súlade s programom, pomoc nie je funkciou výdavkov. Výdavky musia byt' osvedčené národným povol'ujúcim úradníkom.

Článok 41

Podmienky prijatia žiadostí o platbu

Komisia schváli žiadosti o platby, ak sú splnené minimálne požiadavky podl'a článkov 42 ods. 1, 43 ods. 1 a 45 ods. 1.

Článok 42

Predbežné financovanie

1. Pri žiadostiach o platby predbežného financovania sú minimálne požiadavky podl'a článku 41 tieto:

a) národný povol'ujúci úradník oznámil Komisii otvorenie príslušného eurového účtu;

b) akreditácie príslušného akreditačného úradníka a národného povol'ujúceho úradníka sú platné a prenesenie riadiacich právomocí sa ponecháva v platnosti;

c) príslušná finančná dohoda nadobudla účinnost'.

2. Platby predbežného financovania predstavujú stanovené percento príspevku Spoločenstva k príslušnému programu podl'a časti II tohto nariadenia. Pri viacročných programoch môže byt' predbežné financovanie rozdelené na niekol'ko rozpočtových rokov.

3. Ak do 15 mesiacov odo dňa, ked' Komisia uhradila prvú splátku predbežného financovania, nebola v rámci príslušného programu podaná žiadna žiadost' o platbu, Komisii sa vráti spät' celá suma, ktorá bola vyplatená vo forme predbežného financovania. Príspevok Spoločenstva k príslušnému programu nie je týmto vrátením dotknutý.

4. Celková čiastka predbežného financovania je zúčtovaná najneskôr pri ukončení programu. Národný povol'ujúci úradník použije platby predbežného financovania v priebehu programu len na vyplatenie príspevku Spoločenstva na výdavky v súlade s týmto nariadením.

Článok 43

Priebežné platby

1. Pri žiadostiach o priebežné platby sú minimálne požiadavky podl'a článku 41 tieto:

a) národný povol'ujúci úradník zašle Komisii žiadost' o platbu a výkaz výdavkov, ktorý sa vzt'ahuje k dotknutej platbe; národný povol'ujúci úradník osvedčí výkaz výdavkov;

b) dodržia sa stropy pomoci Spoločenstva, ktoré sú pre každú prioritnú os stanovené vo finančnom rozhodnutí Komisie;

c) operačná štruktúra zaslala Komisii sektorové výročné správy o vykonávaní podl'a článku 61 ods. 1 vrátane najaktuálnejšej správy;

d) v súlade článkom 29 ods. 2 písm. b) prvou a druhou zarážkou zaslal audítorský orgán Komisii najaktuálnejšiu výročnú správu o audítorskej činnosti a stanovisko o súlade používaných riadiacich a kontrolných systémov s požiadavkami tohto nariadenia a/alebo s požiadavkami akejkol'vek dohody uzatvorenej medzi Komisiou a prijímajúcou krajinou;

e) akreditácie príslušného akreditačného úradníka a národného povol'ujúceho úradníka sú platné a prenesenie riadiacich právomocí sa ponecháva v platnosti.

Ak nie je splnená jedna alebo viaceré z podmienok uvedených v tomto odseku, na žiadost' Komisie prijme prijímajúca krajina potrebné kroky na nápravu tejto situácie v lehote stanovenej Komisiou.

2. Ak vyjde najavo, že neboli dodržané platné predpisy alebo že prostriedky Spoločenstva boli nesprávne použité, Komisia môže znížit' priebežné platby prijímajúcej krajine alebo ich dočasne pozastavit' v súlade s článkom 46. Informuje o tom prijímajúcu krajinu.

3. Pozastavenie alebo zníženie priebežných platieb bude v súlade so zásadou proporcionality a nebude mat' vplyv na rozhodnutia o súlade, rozhodnutia o zúčtovacích postupoch a finančné opravy.

Článok 44

Výpočet platieb

Pri výpočte platieb sa vychádza zo základu, ktorým je príspevok Spoločenstva poskytovaný na účely financovania príslušných operácií, pričom najvyššia možná výška sa stanoví tak, že sa na oprávnené výdavky použije miera spolufinancovania, ktorá je pre každú prioritnú os stanovená vo finančnom rozhodnutí, a zároveň sa dodrží strop pre príspevok Spoločenstva daný pre každú prioritnú os.

Článok 45

Vyplatenie konečného zostatku

1. Pri vyplatení konečného zostatku platí termín stanovený v článku 166 nariadenia (ES, Euratom) č. 1605/2002 a minimálne požiadavky podl'a článku 41 sú tieto:

a) národný povol'ujúci úradník zaslal Komisii žiadost' o záverečnú platbu a záverečný výkaz výdavkov; národný povol'ujúci úradník osvedčí záverečný výkaz výdavkov;

b) operačná štruktúra zaslala Komisii sektorové záverečné správy pre príslušný program podl'a článku 61 ods. 1;

c) v súlade s článkom 29 ods. 2 písm. b) tret'ou zarážkou zaslal audítorský orgán Komisii stanovisko k všetkým záverečným výkazom výdavkov podloženým záverečnou správou o činnosti;

d) akreditácie príslušného akreditačného úradníka a národného povol'ujúceho úradníka sú platné a prenesenie riadiacich právomocí sa ponecháva v platnosti.

2. Viazanost' tej čast' rozpočtových záväzkov k viacročným programom, ktorá je k 31. decembru 2017 stále otvorená a pre ktorú neboli dokumenty podl'a odseku 1 odovzdané Komisii do 31. decembra 2018, sa automaticky ruší.

Článok 46

Pozastavenie platieb

1. Komisia môže pozastavit' všetky platby alebo ich časti, ak:

a) sú v riadiacom a kontrolnom systéme závažné nedostatky, ktoré majú vplyv na spol'ahlivost' postupov osvedčovania platieb a v súvislosti s ktorými neboli prijaté nápravné opatrenia, alebo

b) výdavky v osvedčenom výkaze výdavkov sú spojené so závažnou nezrovnalost'ou, k náprave ktorej nedošlo, alebo

c) sú potrebné vysvetlenia k údajom uvedeným vo výkaze výdavkov.

2. Skôr než Komisia rozhodne o pozastavení v súlade s odsekom 1, dá prijímajúcej krajine možnost' predložit' pripomienky v lehote dvoch mesiacov.

3. Komisia ukončí pozastavenie, ak prijímajúca krajina prijme potrebné nápravné opatrenia na odstránenie nedostatkov, nezrovnalostí alebo nejasností podl'a odseku 1.

Ak prijímajúca krajina neprijme uvedené opatrenia, Komisia môže zrušit' celý príspevok Spoločenstva k programu alebo jeho čast' v súlade s článkom 51.

Článok 47

Ukončenie programu

1. Po doručení žiadosti o záverečnú platbu Komisii sa program považuje za ukončený, ked' nastane jedna z týchto možností:

— Komisia vyplatí konečný zostatok,

— Komisia vystaví príkaz na vymáhanie,

▼M1

— Komisia zruší viazanosť konečného zostatku rozpočtového záväzku.

▼B

2. Ukončenie programu nemá vplyv na právo Komisie prijat' v neskoršej fáze finančné opravy.

3. Ukončenie programu nemá vplyv na povinnosti prijímajúcej krajiny uchovávat' príslušné dokumenty v súlade s článkom 48.

Článok 48

Uchovávanie dokumentov

Prijímajúca krajina uchováva všetky dokumenty k príslušnému programu aspoň počas troch rokov od jeho ukončenia. Táto lehota sa preruší bud' v prípade súdneho konania, alebo na základe riadne odôvodnenej žiadosti Komisie.

Článok 49

Finančné opravy

1. S ciel'om zabezpečit' využívanie finančných prostriedkov v súlade s platnými predpismi, Komisia uplatňuje zúčtovacie postupy alebo mechanizmy finančných opráv v súlade s článkami 53b ods. 4 a 53c ods. 2 nariadenia (ES, Euratom) č. 1605/2002 a s ustanoveniami rámcových prípadne sektorových dohôd.

2. Finančné opravy môžu byt' vykonané na základe:

a) zistenia konkrétnej nezrovnalosti, vrátane podvodu, alebo

b) zistenia nedostatku v riadiacich a kontrolných systémoch prijímajúcej krajiny.

3. Ak Komisia zistí, že výdavky v rámci programov financované podl'a tohto nariadenia vznikli spôsobom, ktorý porušuje platné pravidlá, rozhodne o tom, ktoré sumy budú vylúčené z financovania Spoločenstva.

4. Výpočet a stanovenie takých opráv, ako aj súvisiaceho vymáhania prostriedkov Komisia vykoná podl'a kritérií a postupov v článkoch 51, 52 a 53. Spoločne s týmto nariadením sa uplatňujú aj ustanovenia o finančných opravách, ktoré boli dohodnuté v sektorových alebo finančných dohodách.

Článok 50

Finančné úpravy

▼M1

1. Ak sa pri operáciách alebo programoch zistia nezrovnalosti alebo nedbanlivosť, národný povoľujúci úradník, ktorý má ako prvý zodpovednosť za prešetrenie nezrovnalostí, vykoná finančné úpravy zrušením celého príspevku Spoločenstva pre dotknuté operácie alebo programy, alebo jeho časti. Národný povoľujúci úradník vezme do úvahy aj povahu a závažnosť nezrovnalostí a finančnú stratu spôsobenú príspevku Spoločenstva.

2. Národný povoľujúci úradník vymáha v prípade nezrovnalosti príspevok Spoločenstva vyplatený konečnému príjemcovi v súlade s vnútroštátnymi postupmi pre vymáhanie.

▼B

Článok 51

Kritériá pre vykonávanie finančných opráv

1. V prípadoch podl'a článku 49 ods. 2 Komisia môže vykonat' finančné opravy zrušením celého príspevku Spoločenstva k programu alebo jeho časti.

2. Pri zistení jednotlivých prípadov nezrovnalostí Komisia prihliadne na systémovú povahu nezrovnalosti a určí, či sa použije paušálna alebo extrapolovaná finančná oprava.

3. Komisia pri rozhodovaní o výške opravy zohl'adní povahu a závažnost' nezrovnalosti a/alebo rozsah a finančné dôsledky nedostatkov zistených v riadiacom a kontrolnom systéme príslušného programu.

Článok 52

Postup pri finančných opravách

1. Pred prijatím rozhodnutia o finančnej oprave Komisia informuje národného povol'ujúceho úradníka o svojich predbežných záveroch a požiada ho o stanovisko, ktoré má vypracovat' do dvoch mesiacov.

Ak Komisia navrhne finančnú opravu na základe extrapolácie alebo paušálnu finančnú opravu, prijímajúca krajina bude mat' možnost' zistit' skutočný rozsah nezrovnalosti prostredníctvom preskúmania príslušnej dokumentácie. Po dohode s Komisiou prijímajúca krajina môže obmedzit' rozsah tohto preskúmania na primeranú čast' alebo vzorku dokumentácie. S výnimkou riadne odôvodnených prípadov nesmie čas povolený na takéto preskúmanie prekročit' d'alšie dvojmesačné obdobie po dvojmesačnej lehote uvedenej v prvom pododseku.

2. Komisia zohl'adní akékol'vek dôkazy predložené prijímajúcou krajinou v lehote uvedenej v odseku 1.

3. Komisia sa usiluje prijat' rozhodnutie o finančnej oprave v lehote šiestich mesiacov od začatia postupu podl'a odseku 1.

Článok 53

Vrátenie finančných prostriedkov

1. Každá platba, ktorá sa má vrátit' do všeobecného rozpočtu Európskej únie, sa uskutoční pred dňom splatnosti uvedeným v príkaze na vymáhanie vystavenom v súlade s článkom 72 nariadenia (ES, Euratom) č. 1605/2002. Týmto dňom splatnosti je posledný deň druhého mesiaca, ktorý nasleduje po vydaní príkazu.

2. Akékol'vek omeškanie pri vrátení platby má za následok vznik úroku z dôvodu oneskorenej platby, ktorý sa začína dňom splatnosti a končí dňom skutočnej úhrady. Sadzba takého úroku je o jeden a pol percentuálneho bodu vyššia ako sadzba, ktorú v súvislosti so svojimi hlavnými refinancujúcimi operáciami uplatňuje Európska centrálna banka v prvý pracovný deň mesiaca, v ktorom nastane deň splatnosti.

Článok 54

Opätovné použitie príspevku Spoločenstva

1. Zdroje z príspevku Spoločenstva zrušeného podl'a článku 49 sa vrátia do rozpočtu Spoločenstva spolu s príslušným úrokom.

2. Príspevok zrušený alebo vymožený v súlade s odsekom 50 nemožno opätovne použit' na operáciu alebo operácie, ktoré boli predmetom vymáhania alebo úpravy, ani v prípade, že sa vymoženie alebo úprava vykonali z dôvodu systémovej nezrovnalosti pre existujúce operácie v rámci celej prioritnej osi alebo jej časti, v ktorej sa táto systémová nezrovnalost' vyskytla.







Oddiel 3

Pravidlá centralizovaného a spoločného hospodárenia

Článok 55

Platby

1. Platby príspevku Spoločenstva, ktoré vykonáva Komisia, sa uskutočňujú v rozmedzí prostriedkov, ktoré sú k dispozícii.

2. V súlade s článkom 81 nariadenia (ES, Euratom) č. 1605/2002 sa platby uskutočňujú na základe predloženia dôkazu o tom, že príslušná operácia je v súlade s ustanoveniami nariadenia IPA, tohto nariadenia, zmluvy alebo grantu.

3. Rozpočtové prostriedky potrebné na financovanie výdavkov uvedených v ročných programoch sa sprístupnia prostredníctvom jednej alebo viacerých nasledujúcich operácií: vyplatenie celej splatnej sumy; predbežné financovanie; jedna alebo viac priebežných platieb; vyplatenie zostatku splatných súm.

4. Platby Komisie sa podl'a možností uskutočňujú v eurách na eurový účet.

Článok 56

Ukončenie programu

1. Program je ukončený, ak sú ukončené všetky zmluvy a granty financované v rámci tohto programu.

2. Po prijatí žiadosti o záverečnú platbu sú zmluva alebo grant považované za ukončené, ak nastane jedna z možností podl'a článku 47 ods. 1.

3. Ukončenie zmluvy alebo grantu nemá vplyv na právo Komisie prijat' finančné opravy v neskoršej fáze.







KAPITOLA V

Hodnotenie a monitorovanie

Článok 57

Hodnotenie

1. Hodnotenia majú za ciel' zlepšovat' kvalitu, efektívnost' a konzistentnost' pomoci z fondov Spoločenstva a stratégiu a vykonávanie programov.

▼M1

2. Dokumenty o viacročnom orientačnom plánovaní podľa článku 5 podliehajú ex ante hodnoteniu, ktoré vykonáva Komisia.

▼B

3. Komisia môže vykonávat' aj strategické hodnotenia.

▼M1

4. Programy podliehajú ex ante hodnoteniam, ako aj priebežným hodnoteniam a/alebo ex post hodnoteniam v súlade s osobitnými ustanoveniami stanovenými pre každú zložku IPA v časti II tohto nariadenia a v súlade s článkom 21 nariadenia (ES, Euratom) č. 2342/2002.

▼M1 —————

▼M1

7. Výsledky hodnotení sa zohľadnia počas cyklu programovania a vykonávania.

▼B

8. Komisia vypracuje metódy hodnotenia, vrátane noriem kvality, pričom použije objektívne a meratel'né ukazovatele.

Článok 58

Monitorovanie pri decentralizovanom hospodárení

▼M1

1. Na zabezpečenie súdržnosti a koordinácie vykonávania zložiek IPA prijímajúca krajina pri decentralizovanom hospodárení zriadi do šiestich mesiacov po nadobudnutí platnosti prvej finančnej dohody monitorovací výbor IPA, a to po dohode s národným koordinátorom IPA a Komisiou.

▼B

2. Monitorovací výbor IPA posudzuje celkovú efektívnost', kvalitu a súdržnost' vykonávania všetkých programov a operácií vo vzt'ahu k dosahovaniu ciel'ov stanovených vo finančných dohodách a v dokumentoch o viacročnom orientačnom plánovaní. Na tieto účely sa pri svojej činnosti opiera o aspekty predložené sektorovými monitorovacími výbormi podl'a článku 59 ods. 3.

3. Monitorovací výbor IPA môže Komisii, národnému koordinátorovi IPA a národnému povol'ujúcemu úradníkovi predkladat' návrhy opatrení na zabezpečenie súdržnosti a koordinácie medzi vykonávanými programami a operáciami v rámci jednotlivých zložiek, ako aj na akékol'vek nápravné opatrenia naprieč zložkami, ktoré sú potrebné na dosiahnutie celkových ciel'ov poskytovanej pomoci a zvýšenie celkovej účinnosti. Príslušným sektorovým monitorovacím výborom môže predkladat' návrhy rozhodnutí na akékol'vek nápravné opatrenia na zabezpečenie dosiahnutia programových ciel'ov a zvýšenie účinnosti poskytovanej pomoci v rámci príslušných programov alebo zložky (zložiek) IPA.

4. Monitorovací výbor IPA vypracuje v súlade s mandátom monitorovacieho výboru vymedzeným Komisiou a v rámci, ktorý tvorí inštitucionálny, právny a finančný systém príslušnej krajiny, vlastný rokovací poriadok.

5. Pokial' v mandáte monitorovacieho výboru určeného Komisiou nie je stanovené inak, platia ustanovenia tohto odseku.

Členmi monitorovacieho výboru IPA sú zástupcovia Komisie, národný koordinátor IPA, národný povol'ujúci úradník, zástupcovia operačných štruktúr a strategický koordinátor.

Zasadnutiam monitorovacieho výboru IPA predsedajú spoločne zástupca Komisie a národný koordinátor IPA.

Monitorovací výbor IPA sa schádza aspoň raz ročne. Zasadnutia je možné zvolat' aj priebežne, najmä na tematickom základe.

Článok 59

Sektorové monitorovacie výbory pri decentralizovanom hospodárení

▼M1

1. Monitorovaciemu výboru IPA pomáhajú sektorové monitorovacie výbory vytvorené v rámci zložiek IPA do šiestich mesiacov od nadobudnutia platnosti prvej finančnej dohody v súlade s osobitnými ustanoveniami časti II. Sektorové monitorovacie výbory sú pridelené k programom alebo zložkám. Ich členmi môžu podľa potreby byť zástupcovia občianskej spoločnosti.

▼B

2. Každý sektorový monitorovací výbor posudzuje efektívnost' a kvalitu vykonávania dotknutých programov a operácií v súlade s osobitnými ustanoveniami pre každú zložku v časti II a s ustanoveniami súvisiacich sektorových a/alebo finančných dohôd. Komisii, národnému koordinátorovi IPA a v kópii aj národnému povol'ujúcemu úradníkovi môže predložit' návrhy rozhodnutí na nápravné opatrenia pre zabezpečenie dosiahnutia programových ciel'ov a zvýšenie účinnosti poskytovanej pomoci.

3. Sektorové monitorovacie výbory podávajú správy monitorovaciemu výboru IPA. Poskytujú mu informácie týkajúce sa najmä:

a) pokroku pri vykonávaní programov podl'a prioritných os, prípadne opatrení alebo operácií; do týchto správ patria dosiahnuté výsledky, finančné ukazovatele vykonávania a iné faktory a sú vytvorené s ciel'om zlepšit' vykonávanie programov;

b) aspektov fungovania riadiacich a kontrolných systémov, na ktoré upozornil audítorský orgán, národný povol'ujúci úradník alebo príslušný akreditačný úradník.

▼M1

Článok 60

Monitorovanie pri centralizovanom a spoločnom hospodárení

Pri centralizovanom a spoločnom hospodárení môže Komisia prijať akékoľvek opatrenia, ktoré považuje za potrebné na monitorovanie príslušných programov. Pri spoločnom hospodárení sa môžu tieto opatrenia prijímať spoločne s dotknutou medzinárodnou organizáciou (dotknutými medzinárodnými organizáciami). Národný koordinátor IPA sa môže zúčastňovať monitorovacích akcií.

▼B

Článok 61

Výročné správy a záverečné správy o vykonávaní

1. V súlade s postupmi pre každú zložku IPA podl'a časti II operačné štruktúry vypracúvajú sektorové výročné správy a sektorové záverečné správy o vykonávaní programov, za ktoré sú zodpovedné.

Sektorové výročné správy o vykonávaní sa vzt'ahujú na celý rozpočtový rok. Sektorové záverečné správy o vykonávaní sa vzt'ahujú na celé obdobie vykonávania a môžu obsahovat' aj ostatnú sektorovú výročnú správu.

2. Správy podl'a odseku 1 sa po preskúmaní sektorovými monitorovacími výbormi zasielajú národnému koordinátorovi IPA, národnému povol'ujúcemu úradníkovi a Komisii.

3. Na základe správ podl'a odseku 1 zašle národný koordinátor IPA Komisii a národnému povol'ujúcemu úradníkovi, po posúdení monitorovacím výborom IPA, výročné a záverečné správy o vykonávaní pomoci podl'a nariadenia IPA.

4. Výročná správa o vykonávaní podl'a odseku 3, ktorá sa zasiela vždy do 31. augusta každého roka a prvýkrát v roku 2008, je zhrnutím jednotlivých sektorových výročných správ vypracovaných v rámci jednotlivých zložiek a obsahuje informácie:

a) o postupe dosiahnutom pri vykonávaní pomoci Spoločenstva vo vzt'ahu k prioritám stanoveným v dokumente o viacročnom orientačnom plánovaní a jednotlivých programoch;

b) o finančnom vykonávaní pomoci Spoločenstva.

5. Záverečná správa o vykonávaní podl'a odseku 3 sa vzt'ahuje na celé obdobie vykonávania a môže obsahovat' ostatnú výročnú správu podl'a odseku 4.







KAPITOLA VI

Propagácia a zviditel'nenie

Článok 62

Informácie a propagácia

1. Pri centralizovanom a spoločnom hospodárení poskytuje informácie o programoch a operáciách Komisia, za prípadnej pomoci národného koordinátora IPA. Pri decentralizovanom hospodárení a v prípade všetkých programov alebo ich častí v rámci zložky cezhraničná spolupráca, ktoré sa nevykonávajú prostredníctvom zdiel'aného hospodárenia, poskytuje informácie o programoch a operáciách a zabezpečuje ich propagáciu prijímajúca krajina a národný koordinátor IPA. Pri zdiel'anom hospodárení poskytujú informácie o programoch a operáciách a zabezpečujú ich propagáciu členské štáty, prijímajúce krajiny a riadiaci orgán podl'a článku 103. Tieto informácie sú určené občanom a príjemcom s ciel'om zdôraznit' úlohu Spoločenstva a zabezpečit' transparentnost'.

▼M1

2. Pri decentralizovanom hospodárení sú operačné štruktúry zodpovedné za organizáciu zverejnenia zoznamu konečných príjemcov, názvov operácií a výšky financovania Spoločenstva prideleného na operácie. Zabezpečia, aby konečný príjemca bol informovaný o tom, že prijatím financovania dáva súhlas so svojim zaradením do uverejneného zoznamu konečných príjemcov. Všetky osobné údaje uvedené v tomto zozname sa spracovávajú v súlade s požiadavkami nariadenia Európskeho parlamentu a Rady (ES) č. 45/2001 ( 10 ).

▼B

3. Podl'a článku 90 nariadenia (ES, Euratom) č. 1605/2002 Komisia zverejní relevantné informácie o zmluvách. Komisia zverejní výsledky verejných sút'aží v Úradnom vestníku Európskej únie, na webovej stránke EuropeAid a v iných vhodných médiách v súlade s platnými zmluvnými postupmi pre vonkajšie opatrenia Spoločenstva.

Článok 63

Zviditel'nenie

1. Komisia sa s príslušnými celoštátnymi, regionálnymi alebo miestnymi orgánmi prijímajúcich krajín dohodne na koherentnom súbore činností, prostredníctvom ktorých sa v prijímajúcich krajinách sprístupňujú a propagujú informácie o pomoci podl'a nariadenia IPA.

Postupy pre vykonávanie týchto činností sa upravia v sektorových alebo finančných dohodách.

2. Za vykonávanie činností podl'a odseku 1 sú zodpovední koneční príjemcovia a uvedené činnosti sa financujú zo sumy pridelenej na príslušné programy alebo operácie.







ČASŤ II

OSOBITNÉ USTANOVENIA







HLAVA I

ZLOŽKA PRECHODNÁ POMOC A BUDOVANIE INŠTITÚCIÍ







KAPITOLA I

Predmet pomoci a oprávnenost'

Článok 64

Oblasti pomoci

1. Pomoc v rámci tejto zložky sa môže poskytovat' prijímajúcim krajinám najmä na tieto oblasti:

a) posilnenie demokratických inštitúcií a právneho štátu;

b) podpora a ochrana základných práv a slobôd obsiahnutých v Európskej charte základných práv;

c) reforma verejnej správy;

d) reforma v oblasti spravodlivosti a vnútorných vecí, napríklad reforma právneho systému, systému polície, prokuratúry, súdnictva, väzenských systémov, colného systému a systému riadenia hraníc, s osobitným dôrazom na účinnejší boj proti korupcii, organizovanému zločinu, terorizmu a nelegálnej migrácii a vytvorenie informačných systémov v týchto oblastiach;

e) modernizácia regulačného právneho rámca vrátane podpory investícií zameraných na vybavenie kl'účových inštitúcií, ktorých infraštruktúra alebo kapacita na monitorovanie a presadzovanie právnych predpisov si vyžaduje zlepšenie;

f) vytvorenie a posilnenie systémov finančnej kontroly;

g) zlepšovanie trhového hospodárstva najmä podporou samoorganizácie hospodárskych subjektov a priamou podporou hospodárskej činnosti okrem iného prostredníctvom poskytovania pomoci súkromnému sektoru a pomoci pri priemyselnej reštrukturalizácii, ako aj diverzifikácia hospodárstva, modernizácia kl'účových sektorov a zlepšovanie osobitných oblastí;

h) rozvoj občianskej spoločnosti a dialógu medzi vládnymi a mimovládnymi subjektmi zameraný na podporu demokracie, právneho štátu, l'udských práv, rešpektovania a ochrany menšín a dialóg v rámci občianskej spoločnosti;

i) budovanie sociálneho dialógu ako prvku, ktorý tvorí súčast' dobrej správy vecí verejných a napomáha rozvoju spravodlivých a rovných pracovných podmienok;

j) podpora integrácie menšín, opatrenia na zmierenie a budovanie dôvery na všetkých úrovniach spoločnosti;

k) environmentálna politika založená na vysokej úrovni ochrany, podpora zásady „znečist'ovatel' platí“, trvalo udržatel'né využívanie prírodných zdrojov, energetická účinnost', obnovitel'né zdroje a postupné prijímanie politiky Spoločenstva vo všetkých oblastiach vrátane politiky týkajúcej sa zmien klímy;

l) zlepšovanie prístupu k možnostiam financovania pre malých a stredných podnikatel'ov a verejné správy;

m) budovanie inštitúcií v oblasti jadrovej bezpečnosti, nakladania s jadrovým odpadom a radiačnej ochrany v súlade s acquis communautaire a osvedčenými postupmi Európskej únie;

n) podpora účasti na programoch Spoločenstva, najmä na programoch zameraných na zvyšovanie povedomia o európskom občianstve, a príprava na účast' v agentúrach Spoločenstva.

2. Okrem oblastí podl'a odseku 1 môže byt' pomoc v rámci tejto zložky poskytovaná prijímajúcim krajinám uvedeným v prílohe II k nariadeniu IPA na tieto oblasti:

a) v súlade s článkom 2 ods. 3 písm. b) nariadenia IPA do oblasti sociálneho, hospodárskeho a územného rozvoja, ktorá zahŕňa medzi iným investície do oblastí regionálneho rozvoja, rozvoja l'udských zdrojov a rozvoja vidieka;

b) odstránenie prekážok brániacich sociálnemu začleneniu a podpora začleňujúcich trhov práce, najmä prostredníctvom akcií zameraných na zvyšovanie životnej úrovne, boj proti nezamestnanosti a rozvoj l'udských zdrojov;

c) podpora odvetvia výroby a služieb a zlepšovanie infraštruktúr súvisiacich s podnikaním;

d) adaptácia, reforma, prípadne vytvorenie systémov vzdelávania a odbornej prípravy;

e) zlepšenie prístupu do dopravných, informačných, energetických a d'alších sietí a ich prepojenie;

f) reforma systému zdravotníckej starostlivosti;

g) zlepšovanie informačných a komunikačných systémov.

▼M1

V závislosti od prípadu môže Komisia rozhodnúť, že prijímajúcim krajinám uvedeným v prílohe I k nariadeniu IPA, na ktoré ešte neboli prenesené riadiace právomoci uvedené v článku 14, poskytne pomoc v rámci tejto zložky pre uvedené oblasti.

▼B

Článok 65

Formy pomoci

1. Pomoc v rámci tejto zložky možno poskytovat' najmä formou:

a) opatrení v oblasti administratívnej spolupráce zameraných na odbornú prípravu a výmenu informácií za účasti expertov z verejného sektora vyslaných z členských štátov alebo medzinárodných organizácií, najmä prostredníctvom twinningu, twinningu light a TAIEX-u;

b) technickej pomoci;

c) investícií do regulačnej infraštruktúry vrátane nezávislých externých multilaterálnych inštitúcií, najmä podporou zosúladenia noriem a štandardov Európskej únie; tieto investície sú zamerané na kl'účové regulačné inštitúcie a ich základom je jasná stratégia reformy verejnej správy a súlad s acquis;

d) grantových schém;

e) mechanizmov na prípravu projektov;

f) vytvárania finančných facilít v spolupráci s medzinárodnými finančnými inštitúciami;

g) rozpočtovej podpory v súlade s ustanoveniami článku 15 ods. 1 nariadenia IPA.

2. Prijímajúcim krajinám uvedeným v prílohe II k nariadeniu IPA sa môže pomoc v rámci tejto zložky poskytovat' aj formou opatrení a akcií podobnej povahy, aké sú stanovené v rámci zložiek regionálny rozvoj, rozvoj l'udských zdrojov a rozvoj vidieka, vrátane investičných operácií.

3. Pomoc sa môže tiež použit' na pokrytie nákladov, vrátane administratívnych nákladov, na príspevok Spoločenstva určený medzinárodných misiám, iniciatívam alebo organizáciám, ktoré sú aktívne v záujme prijímajúcej krajiny.

▼M5

4. Pomoc v rámci tejto zložky sa môže uskutočniť aj formou príspevku do trustového fondu Únie pre vonkajšie akcie (ďalej len „príspevok do trustového fondu“) zriadeného podľa článku 187 nariadenia Európskeho parlamentu a Rady (EÚ, Euratom) č. 966/2012 ( 11 ), a to pri sledovaní cieľov stanovených v príslušných programoch na príslušnom území, na ktorom sa programy realizujú.

▼B

Článok 66

Oprávnenost' výdavkov

1. Výdavky v rámci tejto zložky sú oprávnené, ak vznikli po podpísaní zákazky, zmluvy a grantu, okrem prípadov uvedených v nariadení (ES, Euratom) č. 1605/2002.

2. Popri pravidlách stanovených v článku 34 ods. 3 platí, že oprávnené nie sú tieto výdavky:

a) všetky náklady na lízing;

b) odpisové náklady.

3. Odchylne od ustanovení článku 34 ods. 3 sa v konkrétnych prípadoch rozhodne, či sú oprávnené tieto výdavky:

a) prevádzkové náklady vrátane nákladov na prenájom, ktoré sa vzt'ahujú výlučne na obdobie spolufinancovania operácie;

b) daň z pridanej hodnoty, ak sú splnené nasledujúce podmienky: i) daň z pridanej hodnoty sa nevracia; ii) je stanovené, že túto daň platí konečný príjemca, a iii) je jednoznačne určená v návrhu projektu;

▼M1

c) náklady súvisiace s bankovou zárukou alebo podobnou zábezpekou, ktorú poskytuje konečný príjemca grantu;

▼M4

d) nákup pozemkov a existujúcich budov, pokiaľ je opostatnený vzhľadom na povahu opatrenia.

▼B

Článok 67

Intenzita pomoci a miera príspevku Spoločenstva

1. Na účely tejto zložky sú oprávnené výdavky podl'a článku 38 ods. 1 založené na verejných výdavkoch pri decentralizovanom hospodárení a na celkových výdavkoch pri centralizovanom a spoločnom hospodárení.

2. Pri decentralizovanom hospodárení sa pre poskytovanie pomoci v rámci tejto zložky uplatňujú okrem všeobecných pravidiel článku 37 a 38 aj ustanovenia tohto odseku.

V prípade grantu možno od konečných príjemcov žiadat', aby prispeli na oprávnené náklady na operáciu. V prípade investičných operácií príspevok Spoločenstva nepresiahne ►M1 85 % ◄ verejných výdavkov. Zvyšných ►M1 15 % ◄ poskytne prijímajúca krajina zo svojich verejných prostriedkov. Príspevok Spoločenstva môže presiahnut' ►M1 85 % ◄ verejných výdavkov len vo výnimočných a riadne odôvodnených prípadoch.

Pri činnostiach zameraných na budovanie inštitúcií sa vyžaduje istá miera spolufinancovania konečným príjemcom a/alebo z verejných prostriedkov prijímajúcej krajiny. Činnosti zamerané na budovanie inštitúcií však môžu byt' v riadne odôvodnených prípadoch financované z prostriedkov Spoločenstva až do výšky 100 %.

Pomoc poskytovaná formou opatrení administratívnej spolupráce podl'a článku 65 ods. 1 písm. a) môže byt' financovaná z prostriedkov Spoločenstva až do výšky 100 %.

3. Pri centralizovanom alebo spoločnom hospodárení Komisia určí mieru príspevku Spoločenstva, a to až do výšky 100 % oprávnených výdavkov.







KAPITOLA II

Príprava programov

Článok 68

Rámec prípravy programov

▼M1

Pomoc v rámci tejto zložky sa v zásade poskytuje formou:

▼B

— národných programov,

— regionálnych a horizontálnych programov a nástrojov.

Článok 69

Národné programy

▼M1

1. Komisia prijíma národné programy na základe návrhov od prijímajúcej krajiny, ktorá prihliada na zásady a priority stanovené v dokumentoch o viacročnom orientačnom plánovaní podľa článku 5. V návrhoch sú uvedené prioritné osi, ktoré sa majú financovať v príslušnej prijímajúcej krajine a môžu zahŕňať oblasti pomoci podľa článku 64.

2. Návrhy prijímajúcich krajín sa vyberajú v rámci transparentného postupu, ktorý zahŕňa konzultácie s príslušnými zainteresovanými subjektmi počas vypracovávania návrhov.

3. Každoročne po prerokovaní návrhov medzi Komisiou a prijímajúcou krajinou predloží prijímajúca krajina Komisii projektový spis. V projektovom spise sú presne stanovené prioritné osi, plánované operácie a vybrané vykonávacie metódy. Na základe projektového spisu Komisia pripraví návrhy financovania.

▼B

4. Návrhy financovania sa prijmú prostredníctvom finančného rozhodnutia podl'a článku 8.

5. Komisia uzatvorí s prijímajúcou krajinou finančnú dohodu podl'a článku 8.

Článok 70

Účast' na programoch Spoločenstva v rámci národných programov

1. Pomoc možno poskytnút' na podporu účasti prijímajúcich krajín v programoch Spoločenstva. Táto účast' je stanovená v národných programoch.

2. Celková výška prostriedkov Spoločenstva na podporu účasti v programoch Spoločenstva nesmie prekročit' hranicu stanovenú v národnom programe.

3. Pre účast' prijímajúcich krajín v programoch Spoločenstva platia osobitné podmienky, ktoré sú pre každý program stanovené v memorande o porozumení uzatvorenom medzi Komisiou a prijímajúcou krajinou a sú v súlade s dohodami o všeobecných zásadách pre účast' prijímajúcich krajín v programoch Spoločenstva. Toto memorandum obsahuje ustanovenia o celkovej výške príspevku prijímajúcej krajiny a o výške pomoci financovanej podl'a nariadenia IPA.

Článok 71

Účast' v agentúrach Spoločenstva v rámci národných programov

1. Pomoc možno poskytnút' na podporu účasti prijímajúcich krajín v agentúrach Spoločenstva. Táto účast' je stanovená v národných programoch.

2. Prijímajúce krajiny môžu byt' pozvané, aby sa na ad hoc základe zúčastnili na činnosti rôznych agentúr Spoločenstva. Náklady na ich účast' sa môžu financovat' z pomoci poskytovanej podl'a nariadenia IPA podobným spôsobom, ako pri účasti v programoch Spoločenstva.

Článok 72

Regionálne a horizontálne programy

1. Na základe príslušných dokumentov o viacročnom orientačnom plánovaní a po konzultáciách s príslušnými zainteresovanými stranami Komisia vypracuje regionálne a horizontálne programy v úzkej spojitosti a koordinácii s národnými programami.

2. Regionálne a horizontálne programy sú určené na podporu regionálnej spolupráce, posilnenie výmen medzi viacerými prijímajúcimi krajinami a podporu iniciatív stimulujúcich prijímajúce krajiny k spolupráci v oblastiach spoločného záujmu.

▼M1

3. Regionálne programy sú určené pre prijímajúce krajiny západného Balkánu. Programy sa zameriavajú najmä na zmiernenie, obnovu a politickú spoluprácu v tomto regióne.

▼B

4. Horizontálne programy sú určené pre tie oblasti spoločného záujmu niektorých alebo všetkých prijímajúcich krajín, v ktorých sa prostredníctvom týchto programov môže pomoc vykonávat' efektívnejšie a úspornejšie ako prostredníctvom národných programov.

5. Pomoc v rámci regionálnych a horizontálnych programov sa môže poskytovat' na také oblasti, ako sú mechanizmy na prípravu projektov, podpora občianskej spoločnosti, ciel, podpora malých a stredných podnikatel'ov, finančné nástroje pre obce a obecná infraštruktúra, štatistika, jadrová bezpečnost', informácie a komunikácia.







KAPITOLA III

Vykonávanie







Oddiel 1

Rámec pre vykonávanie a zásady

Článok 73

Všeobecné zásady

1. Pri poskytovaní pomoci v rámci tejto zložky sa uplatňuje centralizované, decentralizované alebo spoločné hospodárenie v súlade s článkom 53 nariadenia (ES, Euratom) č. 1605/2002.

2. Pri národných programoch je ciel'om decentralizované hospodárenie.

▼M1

3. Regionálne a horizontálne programy Komisia vykonáva na centralizovanom základe alebo prostredníctvom spoločného hospodárenia s medzinárodnými organizáciami podľa článku 53d nariadenia (ES, Euratom) č. 1605/2002.

▼B

Článok 74

Štruktúra a orgány pri centralizovanom a spoločnom hospodárení

V súlade s článkom 32 je pri centralizovanom alebo spoločnom hospodárení národný koordinátor IPA jedinou kontaktnou osobou Komisie.

Článok 75

Štruktúra a orgány pri decentralizovanom hospodárení

1. Ak má v súlade s článkom 22 ods. 2 písm. b) národný koordinátor IPA pri decentralizovanom hospodárení zodpovednost' za prípravu programov tejto zložky na národnej úrovni, vykonáva tieto úlohy:

▼M1

a) organizuje prípravu návrhov podľa článku 69;

▼B

b) vypracúva a predkladá Komisii projektový spis podl'a článku 69;

c) monitoruje technické vykonávanie národných programov.

►M1

Odkazujúc na článok 28 zahŕňa operačná štruktúra jednu alebo viacero vykonávacích agentúr, ktoré sú zriadené v rámci vnútroštátnej správy prijímajúcej krajiny alebo pod jej priamou kontrolou.

◄

Národný povol'ujúci úradník po porade s národným koordinátorom IPA vymenuje povol'ujúcich úradníkov programu, ktorí vedú vykonávacie agentúry.

Povol'ujúci úradníci programu sú štátnymi zamestnancami prijímajúcej krajiny. Sú zodpovední za činnosti, ktoré vykonávajú vykonávacie agentúry podl'a článku 28.

3. Povol'ujúci úradníci programu vymenujú vedúcich programov spomedzi štátnych zamestnancov. Pod vedením povol'ujúceho úradníka programu plnia vedúci programu tieto úlohy:

a) sú zodpovední za technické aspekty operácií v rámci rezortných ministerstiev;

b) pomáhajú povol'ujúcim úradníkom programu pri správnej a včasnej príprave a vykonávaní operácií na technickej úrovni;

c) sú poverení koordináciou v rámci každej prioritnej osi stanovenej v návrhu projektu prijímajúcej krajiny.

Článok 76

Akreditácia operačnej štruktúry a prenesenie riadiacich právomocí

1. Ak do nadobudnutia účinnosti tohto nariadenia s prostriedkami Spoločenstva hospodárili existujúce vnútroštátne subjekty v prijímajúcich krajinách podl'a nariadenia (EHS) č. 3906/89 alebo nariadenia (ES) č. 2500/2001, tieto subjekty (d'alej len „existujúce vnútroštátne subjekty“) hospodária s prostriedkami v rámci zložky prechodná pomoc a budovanie inštitúcií, pokial' Komisia neprijme rozhodnutie o prenesení riadiacich právomocí.

2. Podl'a tohto nariadenia môžu existujúce vnútroštátne subjekty hospodárit' s prostriedkami v rámci zložky prechodná pomoc a budovanie inštitúcií bez prenesenia riadiacich právomocí najviac jeden rok po nadobudnutí jeho účinnosti.

3. Komisia rozhodne o tom, či prenesie riadiace právomoci na existujúce vnútroštátne subjekty, a prihliadne pri tom najmä na zoznam odchýliek predložený podl'a odseku 4 a rozhodnutie prijaté národným povol'ujúcim úradníkom podl'a odseku 5.

4. Národný povol'ujúci úradník vykoná hodnotenie operačnej štruktúry, ktoré sa týka aj existujúcich vnútroštátnych subjektov, so zretel'om na požiadavky podl'a článku 11. Na základe stanoviska externého audítora funkčne nezávislého od ostatných subjektov v systéme riadenia a kontroly predovšetkým vypracuje zoznam všetkých požiadaviek v súlade s článkom 11 tohto nariadenia, ktoré operačná štruktúra nedodržala.

Zoznam odchýliek sa zašle Komisii najneskôr do štyroch mesiacov po nadobudnutí účinnosti tohto nariadenia.

5. Ak sa nesplnenie požiadaviek podl'a odseku 4 považuje za zlučitel'né s účinným a efektívnym fungovaním operačných štruktúr, národný povol'ujúci úradník môže rozhodnút' o akreditácii príslušných subjektov podl'a tohto nariadenia.

Rozhodnutie o akreditácii príslušných subjektov zašle Komisii najneskôr do piatich mesiacov po nadobudnutí účinnosti tohto nariadenia. Súčast'ou rozhodnutia je aj plán s časovo vymedzenými ciel'mi, ktorý stanovuje kroky potrebné na nápravu nesplnených požiadaviek uvedených v zozname podl'a odseku 4. Komisia plán odsúhlasí.

6. Ak sa nesplnenie požiadaviek podl'a odseku 4 považuje za nezlučitel'né s účinným a efektívnym fungovaním operačných štruktúr, národný povol'ujúci úradník postupuje v súvislosti s akreditáciou príslušnej operačnej štruktúry podl'a ustanovení článku 13.

7. Ak Komisia podl'a tohto nariadenia rozhodne o prenesení riadiacich právomocí na existujúce vnútroštátne subjekty, môže súčasne rozhodnút' aj o d'alších podmienkach týkajúcich sa vnútroštátnych orgánov. V rámci týchto d'alších podmienok Komisia určí lehotu, v ktorej musia vnútroštátne orgány splnit' požiadavky na účely platnosti prenesenia riadiacich právomocí. Komisia v rozhodnutí stanoví aj zoznam ex ante kontrol podl'a článku 14 ods. 3.

8. Bez ohl'adu na rozhodnutie národného povol'ujúceho úradníka môže Komisia kedykol'vek rozhodnút' o zachovaní, pozastavení alebo odobratí prenesených riadiacich právomocí voči ktorémukol'vek príslušnému subjektu.

9. Národný povol'ujúci úradník zabezpečuje, aby prijímajúca krajina po celý čas poskytovala Komisii požadované informácie.

Článok 77

Zásady pre vykonávanie pri twinningových projektoch

1. Twinningové projekty sa vykonávajú formou grantu, ktorým sa vybrané verejné správy členského štátu zaväzujú poskytovat' odborné znalosti z potrebného verejného sektora výmenou za úhradu výdavkov, ktoré pri tom vzniknú.

V grante môže byt' upravené najmä dlhodobé vyslanie pracovníka, ktorý je na plný úväzok poverený funkciou miestneho twinningového poradcu príslušnej verejnej správy v prijímajúcej krajine.

Twinningový grant sa vypracúva podl'a príslušných ustanovení časti jedna hlavy VI o grantoch nariadenia (ES, Euratom) č. 1605/2002 a nariadenia Komisie (ES, Euratom) č. 2342/2002.

2. Komisia vypracuje a pravidelne aktualizuje twinningovú príručku, ktorá upravuje systém pevných sadzieb a cien za úhradu odborných znalostí príslušného verejného sektora poskytovaných vybranými verejnými správami členského štátu.

▼M1

Článok 78

Zásady vykonávania v prípade účasti v programoch a agentúrach Spoločenstva

Pri účasti v programoch a agentúrach Spoločenstva vykonávanie pozostáva z platby časti finančného príspevku prijímajúcej krajiny, ktorý je financovaný v rámci IPA, do rozpočtu programu a agentúry. Pri decentralizovanom hospodárení platbu vykoná národný fond a pri centralizovanom hospodárení ministerstvá alebo iné príslušné verejnoprávne orgány prijímajúcich krajín. V prípade centralizovaného hospodárenia Komisia neposkytuje z príspevku Spoločenstva platby predbežného financovania.

▼B







Oddiel 2

Finančné hospodárenie

Článok 79

Platby pri decentralizovanom hospodárení

1. Odchylne od ustanovení článku 40 ods. 6, ak sa dosiahne strop 95 %, národný povol'ujúci úradník zasiela nový osvedčený výkaz výdavkov a informácie o vymožených sumách len v prípade, ak žiada o vyplatenie konečného zostatku.

2. Platby predbežného financovania v zásade predstavujú 50 % príspevku Spoločenstva k príslušnému programu. Môžu byt' vyplatené v ročných splátkach. Miera 50 % môže byt' navýšená, ak národný povol'ujúci úradník preukáže, že výsledná suma nepostačuje na financovanie zmlúv a grantov podpísaných na národnej úrovni.

3. Výška predbežného financovania sa vypočíta ako súčet odhadovanej výšky zmluvných záväzkov, ktoré majú vzniknút' počas roka, a skutočnej výšky zmluvných záväzkov vzniknutých počas predchádzajúcich rokov. S výnimkou pre účast' v programoch a agentúrach Spoločenstva je predbežné financovanie vyplatené až vtedy, ked' sa vyhlá